Ҳуқуқ-тартибот идораларида ишларнинг терговга алоқадорлиги бузилиб кетган – Президент - xabar.uz\nҲуқуқ-тартибот идораларида ишларнинг терговга алоқадорлиги бузилиб...\n30.06.2020 21:56 0 1894\nЎзбекистон Республикаси президенти Шавкат Мирзиёев раислигида 30 июнь куни одил судловни таъминлаш ва коррупцияга қарши курашиш борасидаги вазифалар муҳокамасига бағишланган видеоселектор йиғилиши ўтказилди. Бу ҳақда давлат раҳбарининг матбуот хизмати хабар берди.\nЙиғилишда президент Андижон шаҳар ва Чироқчи туман ички ишлар идораларида содир бўлган фожиали ҳолатларга муносабат билдирди.\nШунингдек, Ҳозирги тергов сифати ва ходимлар малакаси талабга жавоб бермаслиги таъкидланди. Мисол учун, жорий йилнинг 5 ойида тергов органлари асоссиз айб қўйган 323 нафар фуқаро судлар томонидан оқланган, 1 минг 854 нафар шахсга нисбатан қўйилган асоссиз айбловлар олиб ташланган. Ўтган йилнинг ўзида 236 нафар оқланган шахсга давлат ҳисобидан 6,7 миллиард сўмлик моддий ва маънавий зарар тўлаб берилган.\nМаълумки, судьялик лавозимини эгаллаш учун муайян иш стажига эга бўлиш, Судьялар олий мактабини ўқиб тугатиш каби талаблар қўйиш орқали танлов кучайтирилди.\nЭнди терговчиликка номзодларга ҳам шунга ўхшаш талаблар қўйилиши кераклиги қайд этилди. Жумладан, бир қатор мутасадди идораларга Тергов институтини ташкил этиш, терговчилик касбини эгаллашга мутлақо янги талабларни ишлаб чиқиш, соҳага илғор тажриба ва стандартларни жорий этиш вазифалари қўйилди.\nЯна бир муҳим масала – ҳуқуқ-тартибот идораларида ишларнинг терговга алоқадорлиги бузилиб кетган. Хусусан, шундай жиноят турлари борки, уларни ҳар қандай тергов идораси тергов қилиши мумкин бўлса, айрим моддалар эса қайси тергов органига мансублиги қонунда кўрсатилмаган.\nШунингдек, 2018-2019 йилларда биринчи инстанция судларида жами 192 та жиноят иши бўйича 307 нафар шахс оқланган бўлса-да, ҳеч қайси ҳолатда прокурор айбловдан воз кечмаган. Шу боис тергов жараёнидаги хатолар суд мажлисида аниқланса, прокурор суднинг тугашини кутиб ўтирмасдан, ўз ташаббуси билан айбловдан воз кечадиган тартиб жорий этилиши лозимлиги қайд этилди.\nШавкат Мирзиёев ҳуқуқ суд\nЖамият 05/08, 20:05\nШавкат Мирзиёев коммунал хўжалик соҳасидаги сусткашликни танқид қилди\nЖамият 05/08, 13:49\nЖамият 04/08, 21:33\nАвгустда аҳоли ва тиббиёт ходимларига 780 млрд сўм тўланиши кўзда тутилган


“Милан” футболчисини Хитойга қўйиб юборишга тайёр\n29 ноябрь, 2017, 04:00\nИталиянинг “Милан” клуби ҳужумчиси Никола Калинич фаолиятини Хитойда давом эттириши мумкин.\n29 ёшли футболчининг хизматларига ҳозирда Фабио Каннаварро устозлик қилаётган “Гуанжоу Эвергранд” клуби қизиқиш билдирмоқда. Дон Фабио хорватиялик форвардни илгари бошқарган жамоасига ҳам олиб келмоқчи бўлган эди.\n“Милан” Калинични куни кеча исте`фога чиқарилган Винченцо Монтелланинг талабига биноан ёзда “Фиорентина”дан 25 млн еврога ҳарид қилинган эди. Мураббийнинг жамоадан кетиши туфайли Калинич ҳам кетиши айтилмоқда.\n“Россонерилар” Калинич учун хитойликларда 45 млн евро сўрашмоқда. Маълумот учун, Калинич бу мавсум 15 баҳсда майдонга тушди ва 3 гол киритиб, 2 голга ассистентлик қилди.


Ислом дунёси: Қоидасиз уруш ёхуд жиҳод террор дегани эмас | Azon.uz - Ахборот-таҳлилий портал\n4262 10:00 23.11.2018\nАлбатта, мусулмонлар томонидан ҳар қандай зўравонлик ва босқинчилик ҳаракатлари содир этилишини дин оқламайди. Исломнинг энг асосий манбаси бўлган Қуръони Каримда шундай баён қилинади: “Кимки бирон жонни ўлдирмаган ва Ерда бузғунчилик қилиб юрмаган одамни ўлдирса, демак, у гўё барча одамларни ўлдирибди ва кимки унга ҳаёт ато этса (яъни, ўлдиришдан бош тортса), демак, у гўё барча одамларга ҳаёт берибди ("Моида" сураси, 32-оят).\nБу ояти карима инсон ҳаётининг қанчалик қийматли эканига ёрқин далилдир. Пайғамбаримиз соллаллоҳу алайҳи васаллам мусулмон кишининг асосий сифатини баён қилаётганларида шундай дедилар: “Мусулмон – одамлар унинг қўли ва тилидан озор кўрмаган кишидир”.\nИслом тарихида “Биъри мауна” фожиаси сифатида эсланадиган воқеада Нажд водийсига юборилган бошқарув ҳайъати ҳужумга учраб шаҳид бўлишади ва фақат туяларини ўтлатишга кетган Амр ибн Умайягина қутилиб қолади. Амр Мадинага қайтаётганида йўлдошлари учун қасд олиш мақсадида йўлда Нажд қабиласидан бўлган икки кишини ўлдиради. Унинг бу ишини Пайғамбар соллаллоҳу алайҳи васаллам хато ҳисоблаб, ўлдирилган икки киши учун товон пулини қариндошларига тўлаттирганлар.\nБу ҳукмни ўрганиш учун мурожаат қилинган далилларнинг асослари ҳам қурол ишлатиш ҳуқуқи фақат давлат органларида бўлиши кераклигини кўрсатмоқда. Ўзи тўғри деб билганларини бошқаларга қабул эттириш мақсадида ҳар ким қуролга мурожаат қиладиган бир жамиятда асосий манбалардан бўлган ва ишончли ҳимоя остида бўлиши керак бўлган жон ва мол осойишталигини таъминлаб бўлмайди, шахсларга зарар устига зарар берадиган унсурлар жамиятда кўпайиб кетади. Зарарнинг олди олиниш фойда кўришдан кўра манфаатлироқдир. Бу фиқҳда “Зарарни кетказиш фойдадан муҳимроқдир” шаклида ифода қилингандир.\nФақиҳлар инсонлар яшаган жамиятларни “дорул-ислам” – ислом диёри, “дорул-ҳарб” – уруш диёри, “дорус-сулҳ” – сулҳ диёри шаклида гуруҳларга бўлиб, ҳар бирига оид шаръий ҳукмларни алоҳида-алоҳида баён қилганлар. “Дорул-ҳарб” деб сифатланган жамиятларда урушни машруъ қиладиган сабаблар юзага келганда уруш ҳуқуқи доираси ичида қуролли мужодалага рухсат берилади. Фақат куфр аҳлидан бўлиш баробарида, мусулмонлар билан келишуви бўлгани учун “дорус-сулҳ” гуруҳига кирадиган мамлакатларда ва ўзининг том маъноси билан мусулмонлар яшаган ўлкаларни ифода қилган “дорул-ислом”да қуролли босқинчилик шаръан тўғри бўлмайди. Бундай заминларда жон ва мол хавфсизлигини таъминлаш диннинг асосий мақсадлари ва ғояларини амалга ошириш учун ҳам зарурдир.\nҲатто уруш остида бўлган ва душман заминларида яшаган, лекин жанговорлик сифатига эга бўлмаган инсонларнинг ўлдирилишига рухсат бермайдиган Ислом дини аксарият халқи мусулмон бўлган ўлкаларда бегуноҳ инсонлар ўлдирилаётган, нишонга олинаётган ҳужумларга шаръан рухсат кўзи билан қараши мумкин эмасдир. "Нисо" сурасининг 93-оятида бир мўмин кишини қасддан ўлдирганлар жаҳаннам азобига дучор бўлиши хабар берилган.\nПайғамбар соллаллоҳу алайҳи ва саллам бу ҳақда “Дунёнинг йўқ бўлиб кетиши Аллоҳ наздида бир мўминнинг ноҳақ ўлдирилишидан кўра енгилроқдир” деб бу жиноятнинг оқибати қанчалик ёмон эканига ишора қилмоқдалар (Ибн Можа ривояти).\nҒарб жамиятида охирги пайтларда мусулмонлар тарафидан содир этилаётган зўравонлик ҳаракатларига нисбатан кўплаб исм атамалари ишлаб чиқилмоқда, бу атамаларнинг мазмуни “Ислом – террорнинг манбаси, Ислом террор динидир” дейишга қаратилгандир. Бундай уйдирмалар мусулмон бўлмаган жамиятларда ўз салбий таъсирини кўрсатиши кундай равшан. Ҳудайба тинчлик шартномаси жорий бўлган йилларда Исломни қабул қилганлар сони аввалгига қараганда кўпчиликни ташкил қилган. Бунинг асосий сабаби мусулмон бўлмаганлар иймон келтирганларни яқиндан танишга имконият бўлган. Ҳазрати Пайғамбар соллаллоҳу алайҳи васалламнинг таълим-тарбияларини олган етук ва комил инсонийликни ўзида намоён қилган мусулмонлар атрофдаги қабила ва давлатларнинг ҳурмат ва ҳайратини қозонишгани ҳам Исломни яқиндан танишга ҳамда мусулмонларнинг сафи кенгайишига сабаб бўлган.\n“Мўминлар фақатгина биродардирлар” ("Ҳужурот" сураси, 10-оят) ояти Ислом динига мансуб бўлган кишилар орасида айирмачилик бўлмаслиги, аксинча қардошлик, биродарлик ҳақлари устун бўлишини баён қилмоқда. Ижтимоий ва психологик нуқтаи назардан баъзи кишиларнинг гуруҳлашишини ёки бир ном остида бирлашишларини машруъ қилиш зарурати мавжуд. Аммо бир гуруҳга оид киши мутаассиблик билан ўз гуруҳи манфаатларини ҳимоя қилиб, айни диндан бўлган бошқа бир кишини душман сифатида кўришни бошлаганида Исломнинг асосий мақсадларининг бузилишига олиб келгани учун чегарадан чиққан ҳисобланади.\nФиқҳ китобларида “дорул-ҳарб” бўлган мамлакатларга урушда ишлатиши мумкин бўлган от-улов, қурол, зирҳ (совут), темир каби ашёларни фақат пул топиш мақсади бўлса ҳам сотиш мумкин эмас, бу тақиққа амал қилмаганлар жазога тортилиши баён қилингандир. Бу ҳукмнинг асосида душманларнинг кучайишига фурсат бериш ва бунинг мусулмонларга зарар бўлиб қайтиб келиши фикри ётади. Ислом мамлакатларидаги тўқнашувлар ва низолар муҳити мустамлакачи ўлкаларнинг мавқеларини ва қувватларини янада оширишини ўйлайдиган бўлсак, бундай фурсатни уларга бериш ҳеч қачон тўғри бўлмайди.\n“Ислом дунёсидаги зўравонликлардан кимга фойда” деган саволга берадиган жавобимиз ҳам бу ҳаракатларнинг машруъ эмаслиги ҳақидаги натижани бизга қайта эслатади. Чунки яширин ва очиқ мустамлакачилик ҳаракатларини ўз ичига олган тоифалар мавжуд зўравонлик ҳаракатлари билан хоҳлаган мақсадларига етишмоқдалар, мусулмонлар беқарорлик исканжасида жон талашаётган бир пайтда, ерости ва ерусти бойликларини турли келишувлар асосида талаш, уларга эга бўлиш имкониятларини топишмоқда. Охир-оқибат Ислом дунёси ютқазмоқда.\nAрманистон ва Озарбайжон ташқи ишлар вазирлари учрашди\n87 15:20 31.10.2020\n114 14:20 31.10.2020\n599 13:44 31.10.2020\nИлмий ташкилотларнинг рейтинги тузилади\n88 13:05 31.10.2020\nИзмирда ҳамон ер қимирлаяпти\n814 12:30 31.10.2020\nМашинаси Масжидул Ҳаромнинг дарвозасига бориб урилган ҳайдовчи...\n1784 12:20 31.10.2020


Ўзбекистон Республикаси Адлия Вазирлиги расмий сайти — Соғлом она ва бола йили\n“Соғлом она ва бола йили” Давлат дастурини амалга ошириш бўйича Республика комиссияси мажлисининг 2016 йил 15 февралдаги 26-сон баёни\nБаркамол авлод тарбиясида имтиёз ва имкониятлар\nМустақиллик йилларида мамлакатимизда жисмоний ва маънавий соғлом, ҳар томонлама баркамол авлодни вояга етказиш борасида кенг кўламли ишлар амалга оширилиб, ушбу чора-тадбирларни ҳаётга изчил татбиқ этиш муҳим ва долзарб вазифа сифатида белгилаб қўйилди.\nСоғлом она ва бола – мамлакат бойлиги\nЎзбекистон мустақилликка эришган илк кунларданоқ болалар хуқуқ ва эркинликларининг ҳар томонлама таъминланиши ҳамда уларнинг ижтимоий муҳофазаси давлат сиёсатининг устувор йўналишларидан бири этиб белгиланди.\nСоғлом оила, аҳил маҳалла, намунали мактаб\nКелажагимиз эгаларининг маънан етук, жисмонан соғлом, юксак салоҳиятли, ҳеч кимдан кам бўлмаган ҳолда камолга етишида оила – маҳалла – таълим муассасаси ҳамкорлиги муҳим аҳамиятга эга.\nОрзу-ҳавас пушаймонга айланмасин\nИнсон дунёга келар экан умр мазмунини фарзандларининг бахту камолида кўради. Бу дунёнинг энг гўзал ҳодисаси туғилиш, жондан жоннинг бунёд бўлишидир. Энг зўр мўъжиза эса фарзанддир.\nСоғлом она – соғлом жамият демакдир\nСоҳамиз тақозоси сабаб турли тақдирларни, турлича феълли кишиларни, инсон ҳаётида юз бераётган турли вазиятларнинг гувоҳи бўлишимизга тўғри келади.\nБаркамол авлод келажагимиз пойдевори\nДавлатимиз томонидан мустақилликнинг дастлабки кунлариданоқ ёшларга алоҳида эътибор қаратилиб, уларнинг мамлакат ижтимоий-сиёсий ҳаётидаги ўрни ва ролини ошириш, жисмонан етук бўлиши ҳамда маънавий ўсишини таъминлаш давлат ва жамият олдида турган устувор вазифалардан бири этиб белгиланди.\nФарзандлари соғлом юрт қудратли бўлур Соғлом она ва бола йили” давлат дастури юзасидан тахлилий маълумот\nЎзбекистон Республикаси Президенти томонидан асосий қонунимиз Конституция қабул қилинганлигининг 23 йиллигига бағишланган тантанали маросимда анъанага мувофиқ 2016 йил — “Соғлом она ва бола йили”, деб эълон қилинди.\nСоғлом авлод- келажак пойдевори\nСоғлом авлод – жамият тараққиётининг асосидир. Шу боис юртимизда мустақилликнинг илк йиллариданоқ ҳам жисмоний, ҳам маънавий баркамол авлодни тарбиялаш давлатимиз сиёсати даражасига кўтарилди.\nНикоҳдан олдинги тиббий кўрикнинг аҳамияти\nИнсон саодатини белгиловчи қўрғон\nМаълумки, оила инсон саодатини белгиловчи қўрғондир. Шунингдек, тартиб-интизомнинг асосий мактаби ҳам оилада вужудга келади.\nМустаҳкам оила – жамият таянчи\nМустақиллик йилларида амалга оширилаётган ислоҳотлар натижасида жамиятимизда оила институти ҳар томонлама мустҳкамланиб, унга алоҳида эътибор берилмоқда.\nЁшларимизни ҳар томонлама етук қилиб тарбиялаш келажагимиз гаровидир\nДавлатимиз томонидан мустақилликнинг дастлабки кунлариданоқ ёшларга алоҳида эътибор қаратилиб, ёшларнинг таълим-тарбиясини, уларнинг мамлакат ижтимоий-сиёсий ҳаётидаги ўрни ва ролини ошириш, жисмонан етук бўлиши ҳамда маънавий ўсишини таъминлаш давлат ва жамият олдида турган устувор вазифалардан бири этиб белгиланди.\nФарзанд – оила чироғи\nМаънавий ва жисмоний баркамол фарзанд оила мустаҳкамлиги ва бардавомлиги, жамият мустахкамлиги ва маънавий етуклигининг гаровидир.\nСоғлом оила – соғлом келажак пойдевори Тиббий кўрик ва унинг аҳамияти\nНикоҳ олий саодат, муқаддас ришталар садоқати рамзидир. Биз никоҳдек мураккаб ва муҳокамалар қуршовида бўлган ушбу сўзнинг нақадар чуқур ҳикмат ва маънога эга эканлигини яхши тушунамиз.\nОила бахт бешиги Бунда баркамол ва руҳан тетик авлод улғаяди\nФарзанд — ҳаётдаги орзу-истакларимиз, умидимиз, илинжимиз. Ҳар бир инсоннинг орзуси ўзидан соғлом авлод қолдириш, кўзга нур, қалбга сурур улашувчи фарзандларни тарбиялаб, вояга етказишдир. Ота-оналар фарзанди бахту иқболи, порлоқ келажаги учун умрини бахшида этади. Соғлом бола эса, аввало, соғлом ва аҳил оилада дунёга келади, улғаяди, мурғак қалбида илк тасаввурлар шу ерда шаклланади.\nБолажон – халқ эртаси\nЎзбекистон – ёшлар мамлакати. Чунки юртимиз аҳолисининг 60 фоизидан зиёдини навқирон авлод вакиллари ташкил этади.\nСоғлом турмуш кафолати\nҲаёт бешикдан бошланади. Ватан ҳам. Давлатимиз раҳбари айтганларидек, оила мустаҳкам бўлса, жамият мустаҳкам бўлади, оила тинчлиги – жамият тинчлиги дегани.\nОила соғлом экан, жамият мустаҳкам, мамлакат барқарордир\nОила деганимизда кўз олдимизга ота-она, фарзандлар, бобо-бувилар ва бир хонадонда яшовчи бошқа шахслар келади. Оила катта-кичик бўлиши мумкин. Масалан, ота-она, фарзандлари, келинлари ва бир нечта набиралари, ёки ота-она ва битта фарзанд бўлиши мумкин. Оила-ватан ичра кичик ватандир.\nСоғлом турмуш тарзи - оила фаровонлиги асоси\nМуҳтарам Президентимиз Ислом Каримов томонидан 2016 йилни “Соғлом она ва бола йили “деб номланиши бизни янада кўпроқ ишлашимизга туртки бўлди.\nСоғлом бола-юрт келажаги\nЮртимиз келажаги, мустақил давлатимиз тараққиёти ёш авлод таьлим-тарбиясидаги бугунги ишларимизнинг ҳар томонлама етук камолоти билан белгиланади. “Соғлом бола йили” Давлат дастури соғлом жамият қуришимизда устувор вазифаларни белгилаб беради.\nФарзанд – оила қувончи, она – хонадон фариштаси\nЎзбекистон Республикаси Конституцияси қабул қилинганининг 23 йиллигига бағишлаб ўтказилган тантанали йиғилишда Президент Ислом Каримов томонидан 2016 йилнинг Соғлом она ва бола йили деб номланиши барча юртдошларимизни чексиз қувонтирди. Мазкур ҳайрли ишнинг мантиқий давоми сифатида 2016 йил 9 февралда Президентимиз Ислом Каримов томонидан “Соғлом она ва бола йили” Давлат дастури тасдиқланди.\nСоғлом онадан соғлом бола\nАёл соғлом бўлса ва у она бўлиб, соғлом фарзандни бағрига босса, бу бизнинг ҳаётдан кўрган меҳримиз, топган оқибатимиз, етган бахтимиздир.\nСоғлом ва мустаҳкам оила - юрт таянчи\nИнсон аслида бахт ва эзгулик учун дунёга келади, шу орзу-умид билан яшайди. У шу ниятга етиш учун интилиши, ғайрат кўрсатиши, яхшилик кўриши учун яхшилик қилиши лозим. Инсоннинг шаклланишида, ҳаётда ўз ўрнини топишида, эл-юрт ичида иззат-ҳурматга сазовор бўлишида, юксак одоб-ахлоқ қоидаларини ўзида мужассам этишида оила асосий ўринни эгаллайди.\nДавлат дастури юзасидан амалга оширилган ишлар ҳақида\nАҳолининг репродуктив саломатлигини янада мустаҳкамлаш, соғлом бола туғилиши ва уни тарбиялаш учун зарур шарт-шароитлар яратиш, жисмоний ва маънавий баркамол ёш авлодни вояга етказиш мақсадида, Ўзбекистон Республикаси Президентининг 2014 йил 1 августдаги “2014-2018 йилларда Ўзбекистонда аҳолининг репродуктив саломатлигини мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тўғрисида”ги Қарори эълон қилинди.\nСоғлом она ва бола – мамлакатимиз таянчи\nПрезидентимизнинг юртимизда камолга етиб келаётган ёш авлод ҳақида айтган шундай сўзлари бор: “Фарзандларимиз, ёшларимиз бизнинг нафақат ишончимиз ва келажагимиз, ёшларимиз бугунги ва эртанги кунимизнинг ҳал қилувчи кучидир”. Айни шундай эътибор ва ғамхўрлик туфайли мамлакатимизда ёшларга беқиёс имкониятлар яратиб берилган. Уларнинг бахти ҳам, фахри ҳам ана шунда.\n2016 йил – “Соғлом она ва бола йили”\nЖаҳон ҳамжамиятининг 2015 йил рейтинглари бўйича мамлакатимиз оналар ва болалар ўлимининг камлиги, перинетал соҳадаги ривожланиш кўрсаткичи бўйича, хуллас, она ва болалар парвариши кўрсаткичлари юзасидан жаҳондаги 192 та давлатдан олдинги 10 та давлат рейтингига эришилди ва бу албатта юртбошимиз Ислом Абдуғаниевич Каримовнинг мазкур соҳадаги одилона сиёсатисамараси ҳисобланади.\nМустаҳкам оила –юрт келажаги\nҲар бир оила инсоннинг жону - танига, тақдир мезонларига чамбарчас боғлиқ сирли бир хилқатдир. Ҳаётда соғлом фикрловчи ҳар бир одам ёши, миллати, ирқи, ижтимоий келиб чиқишидан қатъий назар, оиласининг мустаҳкамлиги ва фаровонлигини ўйлайди, ўз бахтини оила аъзоларининг бахти билан бир деб тасаввур қилади.\nОна ва бола саломатлиги кўнглимиз хотиржамлигидир\nМаълумки, мамлакатимизда оналик ва болаликни муҳофаза қилиш масаласи давлат сиёсатининг муҳим йўналишларидан бири этиб белгиланган.\nМустаҳкам оила – юрт равнақи\nЎзбекистон ўз давлат мустақиллигини қўлга киритган илк кунларданоқ мамлакатда иқтисодий ва сиёсий барқарорликни таъминлаш, ҳуқуқий маданиятни юксалтириш, аҳолининг реал даромадларини ошириш, бунда оилани ижтимоий ва иқтисодий жиҳатдан мустаҳкамлашга қаратилган кенг қамровли чора-тадбирлар изчил тарзда босқичма-босқич амалга оширилмоқда.


"Ўзбекистон иқтисодиётининг ўсиш ва барқарор ривожланиш омиллари" китоби, С.С. Гулямов\nУшбу ўқув-методик қўлланмада Ўзбекистоннинг барқарор иқтисодий ўсиш кўрсаткичлари таҳлили, Ўзбекистон иқтисодиётида диверсификация жараёнлари,Ўзбекистонда банк, молия тизими, давлат бюджети ва уни шакллантириш масалалари, кичик бизнес ва хусусий тадбиркорликда инновация жараёнлари, билимга таянган инновацион иқтисодиёт, инновация тушунчаси, таснифи ва функциялари, иқтисодиётни модернизациялашда инновацияларнинг аҳамияти, билимга таянган инновацион иқтисодиёт тушунчаси ва инфратузилмаси, глобаллашув шароитида рақобатдош мутахассислар тайёрлаш масалалари, оила, маҳалла, соғлиқни сақлаш, таълим-фан, маънавият ва бизнес ҳамкорлиги масалалари, мамлакат иқтисодиётини модернизациялаш шароитида интеллектуал ривожланган авлодни тарбиялаш омиллари баён этилган, шу билан бирга, интеллектуал қобилиятни (хотира ва ўйлаш тезлигини) ривожлантиришда етти пушти, насл-насабини яхшилаш, етишмаган микроэлемент ва витаминларни истеъмол қилиш, хотирани яхшилаш тренинги усулларини ишлатишда хорижий тажрибалар тавсия этилган.\nЎқув-методик қўлланмада келтирилган мавзулар халқ таълими тизими раҳбар кадрлари малакасини ошириш курслари ўқув режаси ва фан дастурининг «Иқтисодиёт масалалари» модулига мос бўлиб, Давлат таълим стандартларига тўла жавоб беради.\nЎқув-методик қўлланма халқ таълими муассасалари раҳбар кадрларининг барча малака тоифалари, шунингдек, олий ўқув юртлари ва малака ошириш институтлари профессор-ўқитувчиларига мўлжалланган.\nУзбекистон иктисодиётининг усиш ва баркарор ривожланиш омиллари


Самарқандда Isuzu юк машинаси уриб юборган Gentra’да икки йўловчи ҳалок бўлди - Daryo\n16:17, 17.09.2020 30832\nСамарқандда Isuzu юк машинаси уриб юборган Gentra’да икки йўловчи ҳалок бўлди\nСамарқандда Isuzu юк машинаси ва Gentra иштирокидаги ЙТҲда икки киши вафот этди. Бу ҳақда Тергов департаменти хабар берди.\nВоқеа 16 сентябрь куни соат 07:00 да Пахтачи тумани «Ёбу» маҳалласи ҳудудидан ўтган М-37 Самарқанд—Бухоро автомобиль йўлининг 139-километрида юз берган. 26 ёшли И.Р. бошқарувида бўлган Isuzu юк машинасини Навоий вилояти йўналиши бўйича бошқариб кетаётиб, олд томонидан ҳаракатланиб кетаётган 53 ёшли Ш.Ҳ. ҳайдаб кетаётган Gentra’нинг орқа томонидан уриб юборган.\nОқибатда Gentra йўловчиси 70 ёшли Ҳ.Х. тан жароҳатлари олиб ҳодиса жойида вафот этган. Йўловчилари 68 ёшли аёл Ҳ.У. ва 42 ёшли аёл А.Б. турли даражада олган тан жароҳатлари билан тиббиёт бирлашмасининг жонлантириш бўлимига ётқизилган, аммо кўрсатилган тиббий муолажаларга қарамай Ҳ.У. вафот этган.\nЙТҲ юзасидан Пахтачи туман ИИБ ҳузуридаги Жиноят кодексининг 266-моддаси 3-қисми «а» банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, ҳозирда тергов ҳаракатлари олиб борилмоқда.\nФарғонада Isuzu юк машинаси велосипедчини уриб юборди. Жабрланувчи шифохонада вафот этди\nҚашқадарёда юк машинаси ва Nexia тўқнашиши натижасида 6 яшар қизалоқ ҳалок бўлди\nЖиззахда 2 та Lacetti ҳамда KIA юк машинаси иштирокида ЙТҲ содир бўлди. Воқеа жойида икки кишининг вафот этгани айтилмоқда\n23:44, 27.09.2020 124746\n23:09, 10.10.2020 162527\n10:22, 04.10.2020 155034\n02:24, 04.12.2020 889\n01:35, 04.12.2020 1706\n01:23, 04.12.2020 1996\n00:59, 04.12.2020 1536\n14:21, 02.12.2020 73497\n14:23, 02.12.2020 58711\n23:36, 01.12.2020 51490\n18:09 Бугун 50633


Ангренда икки машина тўқнашди. «Lacetti» ёниб кетди - EFFECT.UZ\n. 15:46 | 12.06.2021\nТошкент вилояти Ангрен шаҳрида “Nexia” билан тўқнашган “Lacetti” ёниб кетди. Бу ҳақда ЙҲХББ матбуот хизмати хабар берди.\nМаълум бўлишича, жорий йил 11 июнь куни соат 22:30 ларда, Тошкент вилояти, Ангрен шаҳар ҳудудидан ўтувчи А-373 автомобиль йўлининг 180-километрида ҳайдовчи, 39 ёшли Р.С. бошқарувидаги “Lacetti” русумли ҳамда ҳайдовчи, 59 ёшли М.Ю. бошқарувидаги “Nexia” русумли автомобиллар иштирокида тўқнашув содир бўлиб, зарб оқибатида ” Lacetti ” русумли автомобилда ёнғин юзага келган.\nЁнғин бартараф этилган, тўқнашув натижасида “Lacetti” русумли автомобиль йўловчиси, 32 ёшли Н.Ш. тан жароҳати билан шифохонага олиб кетилган. Мазкур ЙТҲ юзасидан Ангрен шаҳар ИИБ ҳузуридаги ТБ томонидан терговга қадар текширув ҳаракатлари олиб борилмоқда.


Ўзбекистон 10:40 / 17.09.2020 74187\nТошкент шаҳар ички ишлар бош бошқармаси санитария-эпидемиология талабларини бузиб, меҳмонлари сони элликдан ошган ҳолда тўй тадбирини ўтказган эстрада хонандасига БҲМнинг 5 баравари (1 миллион 115 минг сўм) миқдорида жарима белгилангани ҳақда хабар тарқатди.\nБир қарашда ҳаммаси қонун доирасида бўлган, барчаси рисоладагидек. Аслида-чи? Хонандага жазо ҳаққоний ва адолатли танланганми? Қонунийлик-чи, тўла таъминланганми?\nБу каби саволларга карантинда ўтган яқин ўтмишимизни ёдга олиб жавоб излашга уриниб кўрамиз.\nЭслаб кўринг: яқин-яқинларда рухсат этилмаган вақтда ўз автотранспорт воситасида ҳаракатланган ҳайдовчиларга энг камида базавий ҳисоблаш миқдорининг 20 баравари – 4 млн 460 минг сўмдан жарима қўлланди. Бу ҳам етмагандек автомашиналари бир неча ойлаб қонунга хилоф равишда жарима майдонларида ушлаб турилди. Жарима-ю жарима майдонига тўланган пулларнинг аниқ ҳисоби бўлмаса ҳам керак.\nБу каби аёвсиз жарималар ортидан карантин эълон қилинганининг дастлабки ойидаёқ давлат хазинаси сал кам 50 млрд сўмга бойиди. Уларнинг асосий қисми карантин чекловлари даврида автомашинани бошқарган шахсларга тўғри келди.\nДарҳақиқат, Маъмурий жавобгарлик тўғрисидаги кодекснинг 54-моддаси иккинчи қисмига кўра карантинли ва инсон учун хавфли бўлган бошқа юқумли касалликлар пайдо бўлишининг ёки тарқалишининг олдини олиш мақсадида белгиланган мажбурий қоидаларни бузиш фуқароларга базавий ҳисоблаш миқдорининг 20 баравари (4 460 000 сўм)дан 30 баравари (6 690 000 сўм)гача, мансабдор шахсларга эса ундан ҳам кўпроқ, 50 баравари (11 150 000 сўм)гача миқдорда жарима солишга сабаб бўлади. Аммо ҳозир гап бу ҳақда эмас.\nЭнди мавзунинг иккинчи ва асосий қисмига ўтиб, хонанда В.Исоқов белгиланган меъёрлардан ошириб тўй қилганликда ифодаланган қилмишининг ҳуқуқий малакаланиши ва унга қўлланган жазо миқдорига тўхталсак.\nТошкент шаҳар ИИББ хабарида В.Исоқов МЖтКнинг 54-моддасининг қайси қисми билан жавобгарликка тортилгани айтилмаган. Мазкур модданинг биринчи қисмида ваколатли органнинг махсус талабларига зид равишда жамоат жойларида ниқобсиз бўлишга оид ҳуқуқбузарликка нисбатан жавобгарлик назарда тутилганини инобатга оладиган бўлсак, В.Исоқов шу модданинг иккинчи қисми талабини бузган бўлиб чиқади.\nБироқ, қўлланган жарима миқдори (БҲМнинг 5 баравари) эса бу хулосани шубҳа остида қолдирмоқда. Сабаби 54-модданинг иккинчи қисмида жарима миқдори беш бараваргача эмас, балки 20дан 30 бараваргача белгиланган. Бу модданинг эса учинчи қисми йўқ.\nДемак, бундан келиб чиқадики қонун ҳимоячилари «Tashkent city»да тўй ўтказиб, эркалик қилган хонандани «авайлаган» бўлишлари мумкин.\nХабарда В.Исоқовга маъмурий баённома санитария-эпидемиология хизмати ходимлари томонидан расмийлаштирилгани айтилган. Хонанда ниқоб тақмагани учун эмас, айнан тўй маросимида 50дан ошиқ меҳмонлар қатнашгани учун жазоланган. Республика махсус комиссиясининг амалдаги қарорига мувофиқ, тўй маросимларида иштирок этувчиларнинг чекланган сони 30 нафардан ошмаслиги керак.\nЭнди ҳақли эътироз пайдо бўлади: унда хонанда нима сабабдан БҲМнинг 5 баравари миқдорда жаримага тортилди? Ахир у карантинли ва инсон учун хавфли бўлган бошқа юқумли касалликлар тарқалишининг олдини олиш мақсадида белгиланган мажбурий қоидаларни бузди-ку?! Шундай экан, унга нима учун қонунда қатъий белгиланганидан енгилроқ жазо чораси танланди?\nМасаланинг шу ерига келганда қонун нормалари қўпол равишда бузилгани яққол кўзга ташланади. Чунки МЖтКнинг 33-моддасига кўра, жавобгарликни енгиллаштирувчи ҳолатларни ва ҳуқуқбузарнинг моддий аҳволини инобатга олган ҳолда белгиланган энг кам жазодан ҳам камроқ жазо ёки ундан ҳам енгил жазо чорасини фақатгина суд қўллаши мумкин.\nМаъмурий ҳуқуқбузарлик тўғрисидаги ишни кўриб чиқувчи бошқа орган енгилроқ маъмурий жазо чорасини қўллаш тўғрисидаги масалани ҳал этиш учун ишни судга юбориши шарт. Яъни, суддан бошқа бирорта маъмурий орган жазони енгилига алмаштиришга ваколатли эмас.\nШундай экан, В.Исоқов ишида СЭХ ходимлари ўз ваколатларини суиистеъмол қилган бўлишлари мумкинлиги эҳтимоли юқори.\nУшбу ҳолат ваколатли органлар томонидан қайта кўриб чиқилиб, қонунийлик тўлиқ таъминланишига умид билдириб қоламиз.\nЗеро, қонунлар олдида эстрада хонандаси ҳам, оддий ҳайдовчи ҳам тенгдир.


Собиқ мустамлакалар Германиядан товон талаб қиляпти | Azon.uz - Ахборот-таҳлилий портал\nСобиқ мустамлакалар Германиядан товон талаб қиляпти\n596 15:10 14.09.2020\nЎтмишдаги мустамлакачилигининг акс садолари замонавий Германияни безовта қиляпти: айни пайтда Намибия гереро ва нама қабилалари геноциди учун товон тўланиши масаласи борасида немис ҳукумати билан музокара олиб боряпти.\nDeutsche Welle хабарига кўра, Германияни Мажи-Мажи исёнини бостиришда айблаётган Танзания ҳам компенсациядан умид қиляпти. Бундан ташқари, Бурунди ҳам германиялик ва белгиялик мустамлакачиларнинг қилмишлари учун репарация ундириш ниятида.\n“Афтидан, федерал ҳукумат бу талаблардан таажжубда. Ҳолбуки, бу мавзуда жим туриб бўлмаслиги аллақачондан бери маълум”, – дейди Гамбург университетининг Африка тарихи бўйича профессори Юрген Циммерер. Унинг айтишича, Германия бир томондан ўз тарихини қайта кўриб чиқиш бўйича юксак ахлоқий стандартларни белгилаб олган. Иккинчи томондан эса ўтмишда Африкадаги мустамлакаларда амалга оширилган жиноятлар ҳақида сўз очилганида, ҳеч нарса қилмаяпти.\nГермания 1885 йилдан 1919 йилгача Африкада Британия ва Франциядан кейин учинчи йирик мустамлакачи бўлган. Биринчи жаҳон урушида енгилгач, Версал шатномасига мувофиқ унинг мустамлакалари иттифоқчилар орасида бўлиб олинган.\n“Бу қисқа давр бўлган бўлса-да, бироқ немис мустамлакачилик сиёсати жуда радикал эди, – дейди Циммерер. – Мустамлакалар уруш билан олинган, чунки немис мустамлакачилари деярли ҳамма жойда маҳаллий аҳолининг қаттиқ қаршилигига дуч келган ва улар шафқатсизлик билан бостирилган. Энг даҳшатлиси Шарқий Африкадаги Мажи-Мажида 1905-1907 йилларда юз берди, унинг оқибатида 300 минггача киши ҳалок бўлган. Жануби-ғарбий Африкада 1904-1908 йилларда гереро ва нама қабилари исёнини бостиришда 80 минг киши ўлдирилган. БМТ 1985 йилда бу исённинг бостирилишини геноцид деб эътироф этган. Намибиядаги геноцидни 2004 йилда Германия ҳам тан олган”.\nГермания Махсус товон\n917 16:05 19.10.2020\n1419 09:30 19.10.2020


Оммавий норозиликка қарамай, Францияда санитария рухсатномалари жорий қилинди\n26 май 2022, Тошкент вақти: 18:42\nФранцияликлар ресторан ёки кафеларга кириш учун "яшил паспорт" кўрсатилишига қарши норозилик билдиришмоқда, 2021 йил августи\nФранцияда 9 августдан бошлаб барлар, ресторанлар ва кинотеатрларга кириш, жамоат транспортидан фойдаланиш ва касалхонага ётишда, умуман, дўконлардан бошқа барча жамоат жойларида шахснинг коронавирусга қарши эмланганини тасдиқловчи ҳужжат — санитария рухсатномасини (бу ҳужжат “яшил паспорт” деб ҳам аталади) кўрсатиш мажбурий қилиб қўйилди.\nРақамли кодни қоғозга чиқарилган шаклда ёки телефон экранида назоратчига кўрсатиш мумкин.\nОлисга қатнайдиган поездларнинг проводниклари ҳам йўловчиларнинг санитария рухсатномаларини текширишлари мумкин, бироқ, “Евроньюс” қайдича, ҳозирча йўловчилар тизимли равишда текширилмайди.\nРақамли кодни касалхонага ётиш олдидан тақдим этиш талаби узил-кесил эмас: Франция соғлиқни сақлаш вазирига кўра, бундай рухсатнома йўқлиги беморга шошилинч ёрдам кўрсатилишига тўсиқ бўлолмайди.\nАвстрия, Венгрия ва Данияда “яшил паспортлар” жорий этилганига бир неча ҳафта бўлган. Франция ва Италияда санитария рухсатномалари секин-асталик билан амалга киритилмоқда.\nЎтган шанба, яъни 7 август куни Францияда минглаб одам санитария рухсатномалари тизимига қарши норозилик намойишларига чиққан. Бу “санитария диктатураси”га қарши шиорлар билан кечган тўртинчи шанба бўлган. Норозилик чиқишлари мамлакатнинг 150 шаҳрини қамраб олган.


Қашқадарёлик қиз электр қуввати билан олма қуртини зарарсизлантириш йўлини топди - Zamin.uz\n00:29 / 09.01.2015\nҚарши давлат университети қошидаги 2-академик лицей битирувчиси Моҳигул Шукурова кам кучланишли электр қуввати юбориш орқали олма қуртини зарарсизлантириш ҳамда оддий тўрдан ясалган тутқич-мослама билан ҳашаротларга қарши курашиш йўлини топди. Бу ҳақда “Халқ сўзи” га асосланиб “Kun.uz” хабар бермоқда.\nХабар беришларича, мазкур илмий тадқиқот олмазорларда синаб кўрилган ва юқори ҳосил олишда қўл келиши аниқланган. “Мутахассислар ва боғбонлар ҳам бу усулга юқори баҳо беришмоқда”, – деб ёзади газета.\nБитирувчи топган йўлга кўра, олма қурти ривожланиш даврида оддий аккумулятор ёрдамида зарарсизлантирилади. Дарахтнинг юқори ва ўрта қисмига жойлаштириладиган сим тутқичлар қуртнинг ғумбакка кириши учун шароит яратиб, ундан пайдо бўлган капалаклар уруғ қўйиш даврида тўрдан чиқиб кета олмайди.\n“Айтиш керакки, вилоятда, хусусан, тоғ ва тоғолди ҳудудларда кўп тарқалган бундай ҳашаротлар ҳосилдорликка жиддий хавф туғдиради. Олимлар томонидан ушбу зараркунандадан ҳимояланишнинг бир қатор кимёвий ва биологик йўллари аниқланган. Эътиборлиси, янги усул турли кимёвий препаратларга нисбатан арзон ҳамда атроф-муҳит учун зарарсиздир”, — дейди Қарши давлат университетининг биология кафедраси доценти, лойиҳа илмий маслаҳатчиси Жўра Бердиев.\nФото: ekobarqaror.muloqot.uz / kun.uz “Замин” янгиликларини “Инстаграм”да кузатиб боринг\nЯнгиликлар » Ўзбекистон » Қашқадарёлик қиз электр қуввати билан олма қуртини зарарсизлантириш йўлини топди


21:36, 23.03.2020 // 65814\nЎзбекистонда 24 мартдан бошлаб деҳқон бозорларидан ташқари барча бозорларнинг фаолияти тўхтатилади\nЎзбекистон Вазирлар Маҳкамаси 23 март, душанба куни, «Коронавирус инфекцияси тарқалишига қарши қўшимча чора-тадбирлар тўғрисида»ги қарорни қабул қилди. Қарор билан Ўзбекистон ҳудудида 24 март, сешанба куни, соат 00:01 дан бошлаб коронавирус инфекцияси тарқалишига қарши кучайтирилган тартиб жорий этилади.\nТартибга кўра, биринчи босқичда Тошкент шаҳрида, кейинчалик босқичма-босқич Нукус шаҳри, вилоят ва туман марказларида жойлашган барча йирик деҳқон бозорлари ва савдо мажмуалари (супермаркет, гипермаркетлар ва бошқаларда) кириш-чиқиш жойлари тегишли мутахассислар билан таъминлаган ҳолда тепловизорлар ва антисептик воситалари билан жиҳозланади.\nСавдо ва хизмат кўрсатиш ташкилотлари Соғлиқни сақлаш вазирлиги ҳузуридаги Санитария-эпидемиологик осойишталик агентлиги ва унинг ҳудудий бўлинмалари ёки бошқа ташкилотлар билан шартномалар тузиш йўли орқали дезинфекция воситалари билан таъминланади.\nШунингдек, Тошкент шаҳри, Қорақалпоғистон Республикаси ва вилоятларда жойлашган деҳқон бозорларидан ташқари барча бозорларнинг фаолияти тўхтатилади.\nКоронавирусга қарши кучайтирилган тартиб: Ўзбекистонда интернет ва телефон алоқаси учун тўловлар кечикса, узиб қўйилмайди\nЎзбекистонда коронавирус юқтирганлардан мобил телефонлар олиб қўйилади\n16:52, 20.06.2021 // 104203\n07:10 Кеча // 83563\n17:11, 20.06.2021 // 66079\n23:04, 20.06.2021 // 60805\n22:24 Кеча // 58758


Добавлено: 04.01.2016, 11:57\n“Менинг исмим Хон”, “Ёмғир одам” сингари фильмларни қизиқиш билан томоша қиламан.Уларда аутизм билан оғриган беморлар ҳаёти ҳикоя қилинади.Мен ушбу касаллик ҳақида батафсил маълумотга эга бўлмоқчи эдим.\nНосир Исломов, Қарши шаҳри\nЗулхумор Азизова, болалар психологи:\n— Шахснинг ўз ички кечинмалари ичра ёлғиз қолиши ва борлиқни тўла идрок этолмаслиги — аутизмдир. Статистик маълумотларга кўра, аутизм асосан болалар ўртасида учраб, ҳар ўн мингтадан ўн беш нафари шу касалликка чалинади. Аутизм билан оғриган бола ён-атрофда юз бераётган воқеаларга қизиқмайди, атрофдагилардан ўзи эшитган ҳодисалар мазмунига тушуниб етмайди, бошқалар билан муносабат ўрнатишга қийналади.\nУч ёш ва ундан кейин...\nАутизмни бошдан кечираётган бола уч ёшга тўлганда онаси ёки оиласидагилардан кимнингдир бирор жойга кетишига бепарво қарайди, уларни соғинмайди, чунки ҳис-ҳаяжонлари яхши шаклланмаган бўлади.


Аллегри: Агар финалга чиқсак, Буффонни ўзимиз билан бирга олиб борамиз\n13 март, 2019, 10:10 928\nТеглар:Массимилиано Аллегри | Ювентус | Жанлуижи Буффон\nУ "Ювентус" тарихини ёзган футболчи.\nТуриннинг “Ювентус” клуби бош мураббиий Массимилиано Аллегри кеча “Атлетико”га қарши бўлиб ўтган Чемпионлар лигаси 1/8 финал жавоб баҳсидан сўнг ўз фикрларини билдириб ўтди. У агар жамоаси финалга чиқса, Жанлуижи Буффонни Мадридга ўзлари билан бирга олиб кетишларини айтди.\n“Буффон бизни инстаграмда табриклади? Унга бунинг учун миннатдорчилик билдирамиз. У “Ювентус” тарихини ёзган футболчи.\nБиз ПСЖнинг ўйинини кўрдик ва ҳаммаси барбод бўлганидан ранжидик. Бироқ, биз Мадридга (финалга) боришга ҳаракат қиламиз ва шундай бўлса уни ўзимиз билан бирга олиб борамиз”, - дейди италиялик мутахассис.\nЭслатиб ўтамиз, Буффон “Ювентус” шарафини 2001-2018 йилларда ҳимоя қилган ва жами 509та ўйинда майдонга тушиб, ўз дарвозасидан 379та гол ўтказиб юборган.


Норвегияда террор ҳужуми фитнасида айбланган ўзбек устидан суд бошланди\nЎзбекистонлик собиқ милиционер Алишер Абдуллаев 2002 йилда Норвегияда қочинлик мақоми олгач, исмини Дэвид Якобсенга ўзгартирган.\nОслода Данияда чиқадиган газета таҳририятига террор ҳужуми уюштиришни режалаштирганликда айбланаётган уч киши устидан маҳкама бошланди. Норвегия Полиция хавфсизлик хизмати (Police Security Service) ўтказган тергов хулосасига кўра, судланувчилар Муҳаммад пайғамбарни ҳажв қилган Jyllands-Posten газетаси биносини портлатмоқчи бўлган.\nНорвегия судида Ал-Қоидага алоқадорлик ва Данияда террор ҳужуми уюштиришга уринганликда айбланаётган 40 яшар уйғур Михаил Дауд, 39 яшар курд Шавон Содиқ Сайид Бужак ва 33 яшар Дэвид Якобсенлар ишини кўра бошлади. 33 ёшли Дэвид Якобсен асли ўзбекистонлик бўлиб, 2002 йилда Норвегияда қочқинлик мақомини олгач, исмини ўзгартирган.\nНорвегия прокурори Кай Госпел эълон қилган айблов хулосасида айтилишича, Михаил Дауд Покистондаги террорчилик лагерида тайёргарликда ўтган ва Ал-Қоида тармоғи билан электрон почта орқали яқин алоқада бўлиб келган.\nОсло суди ходими Айрин Рамм Озодлик билан суҳбатда Дэвид Якобсен (Алишер Абдуллаев) Норвегия тергов идоралари билан ҳамкорлик қилгани учун тилхат асосида қўйиб юборилганини маълум қилди.\n- Унинг, яъни, Алишернинг иши бўйича тергов тугаган. Полиция у тергов жараёнига зиён етказмайди деган хулосага келгани учун уни ҳибсдан озод қилишга қарор қилган,- деди Осло полицияси ходими.\nНорвегиядаги мустақил журналист Евгений Дяконовга кўра, Ўзбекистонда ички ишлар идораларида ишлаган А. Абдуллаев норвег терговчилари билан ҳамкорлик қилишга рози бўлгани учун ундан қатор айбловлар ҳам олиб ташланган.\nДяконовга кўра, 2000 йиллар бошидан бери Норвегияда яшаб келаётган собиқ ўзбекистонлик Дэвид Якобсен Норвегия фуқаролигини олган.\nУнга кўра, Норвегияда Дэвид Якобсен, яъни, Алишер Абдуллаевнинг хусусий қурилиш ширкати бўлган. Қўлга олинган пайтда ундан олти ярим миллион норвегия крони (бир миллион АҚШ долларидан кўпроқ) нақд пул топилган.\nНорвегия қонунлари фуқароларнинг бунча миқдордаги нақд пулни банкдан ташқарида сақлашини тақиқлайди.\nБундан ташқари Якобсенга қарашли офисдан портловчи мослама тайёрлашда ишлатилиши мумкин бўлган моддалар ҳам топилган.\nМустақил журналистга кўра, собиқ ўзбекистонлик 2010 йил июл ойи бошида қўлга олинган ва тахминан икки ярим ойдан кейин қўйиб юборилган.\nОсло суди ходими Айрин Раммнинг айтишича, 15 ноябр куни бошланган суд жараёни тахминан бир ой давом этади ва ҳакамлар қарор қабул қилиши учун яна бир ой вақт керак бўлади.\nАйблари тасдиқланса, судланувчилар 20 йилгача қамоқ жазосига ҳукм қилинишлари мумкин.


Осиёда бойлар кўпаймоқда, лекин улар одатдагидек Европа ёки Америкага кўчадими? - 16.03.2020, Sputnik Ўзбекистон\nОрасида келиб чиқиши ғарбдан бўлмаганлари тобора кўпайиб бораётган ўта бойлар ўзининг баъзи омил ва қарашларига кўра пулларини дунё бўйлаб кўчириб... 16.03.2020, Sputnik Ўзбекистон\n14:46 16.03.2020 (янгиланди: 14:59 16.03.2020)\n© Sputnik / Владимир Трефилов / Фотобанкка ўтишВостоковед, журналист, писатель Дмитрий Косырев\nЎта бой одам нима ўзи, ҳар биримиз ўзимизча тасаввурга эгамиз. Буюк Британияда навбатдаги "бойлик тўғрисида ҳисобот" эълон қилинди, унга кўра "ўта бой одам" - маблағи 30 миллион доллардан ортиқ бўлганлардир. Ҳисоботда айтилишича, кейинги беш йил ичида Осиёда бундай омадли одамлар сони 44 %га ошади, бу Шимолий Америкадаги биродарларидан икки баравар кўпдир, деб ёзади РИА Новости муаллифи.\nАммо коронавирус ҳақида гапирмасдан, АҚШ-Хитой савдоси (ва нафақат савдо) ҳақида нима дейиш мумкин? Ҳисобот муаллифлари бунга оддий жавоб беришади: Осиёни тўхтатиб бўлмайди. Эпидемия ушбу тенденцияни 12 ойга кечиктириши мумкин, аммо бундан ортиқ эмас, лекин уруш ... У шунчаки Хитой бизнеси (яъни бой хитойликларнинг пуллари) Америкага альтернатива излай бошлаганига ва Африкада, Лотин Америкасида ва Европада ўз мавқеини мустаҳкамлаганига олиб келди. Ва у янада кучайди.\nКелинг, айтиб ўтилган ҳисоботнинг рақамларига қарайлик. Осиёликлар Американи қувиб етиши учун ҳали узоқ йўлни босиб ўтишга тўғри келади. АҚШда 240 575 нафар ўта бойлар яшайди, ва Хитойнинг ўзида 61 587, Ҳиндистонда эса атиги 5 986. Аммо Ҳиндистон беш йил ичида ўз мультимиллионерлари сафини 73 фоизга ошириши керак (дунё рекорди) ва АҚШда улар бор-йўғи 22 фоизга ошади. (Россияда - 23%). Ҳиндистон ортидан, тушуниш қийин эмас - Хитой (58%), Вьетнам (64%), ва шунингдек Миср, Индонезия, Малайзия каби давлатлар рекорд ўрнатадилар.\nТадқиқотчилар ўз башоратларини ушбу мамлакатларнинг ялпи ички маҳсулоти ўсиши билан асосламоқда (Ҳиндистон учун - 2021 йилда ХВЖ маълумотларига кўра 7фоиз, яъни Хитойга нисбатан тезроқ), шунингдек инфляция, кўчмас мулк нархларининг кўтарилиши ва бошқаларни ўз ичига олган мураккаб формулани ҳисоблашмоқда. Аммо бошқа кузатишлар ушбу формуладан кўра муҳимроқдир: масалан, Ҳиндистонда мультимиллионерлар сонининг кўпайиши, бу мамлакатнинг кучли мамлакат сифатида қандайдир ҳолда кучайиб боришини англатмайди, аммо гап сайёрада пул кўчирилишининг мураккаб жараёнидадир. Ва бу жараёнларга баҳо бериш учун бундай ҳисоботларни ўқишга арзийди, чунки, ҳатто муаллифлар хато қилсалар ҳам - улар доим ҳам оддий кўз билан кўринмайдиган бутун дунёда ўзгариш механикасини илғаб туришади.\nБошқа нарсалар қатори, дунёни ўта бойларнинг маблағлари хам ўзгартиради. Агар камбағалроқ одамлар ҳудди шу пулларини уйларига яқин жойларда сарфлашса ёки бошқа давлатларга кўчса ҳам тўлалигича кўчса, катта молиявий маблағлар ва уларнинг эгалари жуда ҳаракатчан. Эҳтимол, ўз пуллари эвазига бойларга бутун дунё етарли эмасдир.\nЯъни, сиз дастлаб бир жойда пул ишлаш мумкин, кейинчалик эса пул ёки унинг бир қисми билан бошқа жойга кўчиб ўтиш мумкин. Ҳиндистон ҳақида гап кетганда эса, Деҳли - ҳаво ифлосланиши бўйича дунё рекордчиси - бу жуда бўлса ишлаш учун яхши жойдир балки. Бошқа рекорд эгалари қаторига Хитойнинг Пекин, Тяньцзинь, Ухань, Чэнду шаҳарлари, шунингдек бутун (унчалик индустриал бўлмаган) мамлакатлар - Бангладеш, Монголия, Покистон киради.\n18 Феврал 2020, 14:41\nШунинг учун, миллатидан қатъи назар, ўта бойлар яшашни афзал кўрган шаҳарлар ҳали ҳам Осло, Цюрих, Хельсинки, Вена, Мадрид. Аммо бу ерда янги тенденциялар сезилмоқда. Агар гап "яқин Осиё " (хитойларга яқин) ҳақида кетса, унда Камбоджадаги баъзи жойлар хитой маблағлари эвазига кандай кўринишга эга эканлигини билиш учун ушбу видеони кўришни тавсия қиламан. Нафақат давлат маблағлари ҳисобига. Рекорд қўйган ҳиндлар ҳам ўзларининг қариндошларига яқинроқ жойлар ҳақида кўпроқ гапира бошладилар (ҳеч бўлмаганда гапира). Нимадир ўзгармоқда ...\nНарсаларга оддий қараш шундан иборатки, бойлар ватанпарвар бўлишлари керак, яъни улар туғилган жойда яшашини англатади. Аммо ҳаёт янада мураккаб. Мана яна бир фикр (худди шу манбадан): 2019 йил бутун дунёда ўта бойлар тўсатдан "пушти ва юмшоқ" бўлиб (сўзма-сўз – бемаъни, cuddly) бўлиб қолишди. Улар глобал миқёсдаги ижтимоий масъулиятини жиддий қабул қила бошладилар. Улар орасида ўз маблағларини атроф-муҳит, ижтимоий соҳа ва менежмент ҳақида қайғурадиганларга сармоя киритиш тушунчаси модада. Кайфиятларнинг бундай ўзгариши яна бир глобал инқилоб деб аталади, айниқса дунё 24 триллион шахсий долларни ўта бойларнинг бир авлодидан бошқа худди шу масъулият билан ажралиб турадиганга ўтиши арафасида турганини ҳисобга олган ҳолда.\n25 Октябр 2019, 16:30\nБундай инқилобда, албатта, Грета Тунберг услубида ахлат жуда кўп (яъни, маъносиз экологик ғоялар модаси), аммо умуман олганда 2019 йилда ҳеч бўлмаганда ўта бойларнинг фикрлаш услуби яхшиланган деб айтиш мумкин. Уларнинг маблағлари ҳаракати инсон ҳаётининг сифати ҳақида қайғурадиган жой томон йўналтирила бошланди. Бундай пулларнинг миллати йўқ, лекин улар нафақат келиб чиқиш жойларини, балки бутун дунёни яхшилашга қаратилган.\nБу ерда - суҳбатни асосан Ҳиндистонлик ўта бойлар билан бошлаган эканмиз, замонамизнинг адабий шов-шувларидан бирини - биринчи Ҳиндистонлик, кейин Покистонлик, кейин Британия ва бир вақтнинг ўзида Америкалик Салмон Рушдининг оҳиргисидан битта олдинги романини (2017йил) эсга олишимиз мумкин. Китоб "Олтин уй" деб номланган. Мумбайлик мультимиллионер Нью-Йоркнинг энг яхши қисмида ҳашаматли квартирани сотиб олиб, у ерда нафақат ҳақиқий америкалик, балки маҳаллий аҳолидан кўра кўпроқ ҳақиқий бўлиш ниятида у ерга кўчиб ўтгани ҳақида. Кейинчалик, бу одам билан ҳақиқатан ёқимсиз ишлар рўй беради, булар рус жодугарига (сўзнинг тўғри маъносида) уйланишидан бошланади. Ва шу қаторда Дональд Трамп ҳокимиятга келади, яъни чинакам - чуқур тубдаги Америка ўзининг янги элитасининг космополитизмига қарши исёнини бошлайди. Қаҳрамон тўлақонли бир қисми бўлишни истаган Америка энди йўқ. Олтин уй оловда ғарқ бўлади. Бир даврнинг охири.\nҚайси давр? Романнинг умумий ғояси - қанча пулингиз бўлишидан қатъи назар, сиз ўзлигиз билан курашишиз бефойдадир. Яъни, америкача (ёки европача) глобаллашув муваффақият қозонмади, чунки бугунги кунда янги миллионерлар ўзларини ва маблағларини албатта ғарблилик бўлиш учунгина чет элга кўчиришмаяпти, гарчи дастлаб улар бундай хаёллардан чин дилдан озиқлаган бўлсалар ҳам.\nБундан келиб чиқадики, орасида келиб чиқиши ғарбдан бўлмаганлари тобора кўпайиб бораётган ўта бойлар ўзининг баъзи омил ва қарашларига кўра пулларини дунё бўйлаб кўчириб, глобаллашувнинг янги босқичини бошладилар. Битта савол, охир-оқибат улар нимага эришадилар.


Тўққиз асрлик «шумерлар уяли телефони»нинг сири фош бўлди! - Terabayt.Uz\nТўққиз асрлик «шумерлар уяли телефони»нинг сири фош бўлди!\nЯқинда Австрияда антиқа артефакт – сополдан ясалган мобил телефон нусхаси топилганлиги ҳақида миш-миш тарқалган эди. Унинг тугмачалари ва дисплейида ҳатто қадимий Бобил (Вавилон) халқи – шумерлар ёзувига мансуб белгилар ҳам туширилган эди.\nЭнди эса шу масалага ойдинлик киритилди: аниқланишича, ўша суратдаги сопол мобил телефон чиндан ҳам мавжуд экан! Бироқ мазкур артефакт миш-мишларда айтилганидек шумерлар маданиятига тегишли ҳам, унчалик қадимий ҳам эмаслиги ойдинлашди.\nМаълум бўлишича, шумерлар ёзувига ўхшаш белгилар туширилган сопол уяли телефонни немис ҳайкалтарошлари – Карина ва Карл Вейнгартнер (Karin and Karl Weingärtner) ясашган экан. Улар буни шунчаки, «агар қадимий шумерларда уяли телефон бўлса, у мана шундай кўринишга эга бўларди» дея ҳазил тариқасида тайёрлашган.\nДемак, суратдаги телефон – чиндан ҳам арт-объект, аммо қадимий эмас, балки замонавий санъат намунаси бўлиб чиқди. Яхшиси, ҳақиқий ва замонавий телефонларни атиги 299 000 сўмдан бошланувчи нархларда Terashop.uz интернет-дўконимиздан сотиб олган маъқул.


Латвия ислом давлатига айланиши башорат қилинмоқда\n08:56 / 14.10.2015\nКлимовичнинг фикрича, 21-аср ўрталарига келиб Латвиядаги кўпчилик болалар мусулмон оилаларида дунёга келади. Климович ва марказ раҳбари Янис Луциньш ислом “бу давлатни тинчлик йўли билан забт этишнинг” энг яхши усули эканлигига ишонч билдиришди.\nАввалроқ Климович Рига мэри Нил Ушаковнинг қочқинларга қабристонларга қарашни юклаш таклифига қарши чиққанди ва “диндор мусулмонлар хочларни бузишлари лозим, бундай ишда эса бу хочларга қараш ва ҳурмат билдиришни таъминлашга тўғри келади” деб айтди.\nЛатвиядаги Ислом маданияти маркази 2011 йилда ташкил этилган бўлиб, марказнинг мақсадлари Латвия мусулмонларини бирлаштириш, ислом дини билан боғлиқ турли тадбирлар ўтказиш, исломнинг асл қадриятларини тушунтиришдан иборат деб кўрсатилган.\nСентябрда Еврокомиссия Яқин Шарқ ва Шимолий Африка давлатларидан 40 минг қочқинни бутун Европа Иттифоқи бўйлаб тақсимлаш қарорини қабул қилди. Унга кўра Латвия 737 қочқинни қабул қилиши керак. Мамлакатдаги кўпчилик сиёсий кучлар, таниқли жамоат арбоблари қочқинларни қабул қилишга қарши чиқдилар. Латвия ҳукумати квоталарга қарши чиқиб, 250 нафар қочқинни қабул қилишга тайёрлигини, бироқ шу билан бирга бу масалада умумевропа ҳамжиҳатлигини намоёш қилиш зарурлигини таъкидлаб ўтган.


Meta фойдаланувчининг кўз ҳаракати ва юз ифодасини кузатиш технологиясини ишлаб чиқади – Kommers.uz\nКомпания олинган маълумотларни реклама берувчиларга сотишни кўзлаган.\nMeta фойдаланувчиларнинг metaverse бўйлаб ҳаракатланаётганда кўз ҳаракати ва юз ифодаларини кузатиш технологиясини ишлаб чиқмоқда. Компания тўпланган ахборотни реклама берувчиларга сотмоқчи. Бу ҳақда The Financial Times ёзмоқда.\nНашр қўлга киритган ҳужжатларда фойдаланувчи қаерга қараганига қараб VR (виртуал олам) гарнитурасида графикани аниқлаштириш учун фойдаланиладиган кўзни кузатиш технологияси тавсифланган.\nЎз навбатида, Мета компаниясининг глобал масалалар бўйича вице-президенти Ник Клеггнинг тушунтиришича, тўпланган ахборот реклама берувчиларга «одамлар рекламалар билан ўзаро алоқада бўладими ёки йўқлигини тушунишга» ёрдам бериши мумкин.\nНашр гарнитура ичидаги сенсорлар «медиа контентини мослаштириш» учун фойдаланувчининг юз ифодаларини қандай кузатиши ҳақида батафсил маълумот берувчи патент топганини қайд этган.\n«Биз патентларимизнинг мазмуни ёки уларни топшириш сабаблари ҳақида изоҳ бермасак-да, патентларимиз маҳсулот ва хизматларимизда қўлланиладиган технологияга ҳар доим ҳам алоқадор эмаслигини таъкидлаш муҳимдир», — дейди компания вакили.


Доғистонда Қуръони каримнинг ноёб нашрларини топишди\nРоссия фанлар академияси Доғистон илмий маркази Тарих, археология ва этнография институти архивида рақамлаштириш чоғида олимлар Қуръони карим ва Тавротнинг ноёб нашрларини топишди, хабар бермоқда Islam-today нашри.\n«Бизда VI асрга тегишли грузин тилидаги Инжилнинг таржимаси мавжуд. Эрон ҳукмдори Нодиршоҳнинг шахсий коллекциясига тегишли бўлган улкан форматдаги Қуръоннинг етти жилдлари бор. Ушбу китоб кейинчалик доғистонлик ҳукмдорлардан бирига туҳфа этилган», - дейди Россия фанлар академияси Доғистон илмий маркази Тарих, археология ва этнография институти Шарқ қўлёзмалари фонди мудири Шамиль Шихалиев.\nДругие материалы в этой категории: « Янги Зеландиялик спортчи исломни қабул қилди\tIndia Blooms: Ўзбекистоннинг муқаддас қадамжолари Амирликлар аҳолисида катта қизиқиш уйғотади »


ЕИ Россиядаги муҳожирларнинг ўз ҳудудига кўчишидан хавотирда\nМедведевнинг ЕИ раҳбарларига тақдим қилган визасиз саëҳат тартибига ўтиш лойиҳаси Брюсселда жавобсиз қолдирилди.\nЕвропа Иттифоқи Россиянинг ўзаро визасиз борди-келди тартибига ўтиш таклифи ижросини номаълум муддатга кечиктирди ва бундай қарорни россияликларнинг иттифоқ ҳудудларига визасиз кириши ноқонуний муҳожирлар оқимига йўл очади¸ дея изоҳлади. Бундай шарҳ Москва расмийлари эътирозига учрамоқда.\nРоссиянинг Европа Иттифоқидаги доимий вакили Владимир Чижов “Россия ва ЕИ ўртасидаги виза тартибининг бекор қилиниши Европа Иттифоқига ноқонуний муҳожирлар оқимини юзага келтиради”, деган қўрқуви ҳеч қандай асосга эга эмаслигини билдирди.\n- Биз Европа Иттифоқининг энг фаол стратегик ҳамкорларидан биримиз. Биз Европа Иттифоқига аъзоликка номзод ҳам эмасмиз. Визасиз режимнинг жорий қилиниши ЕИга аъзо 27 давлатнинг сиёсий иродасига боғлиқ масала, деди “Россия” телеканали билан бўлган мулоқотда Владимир Чижов.\nРоссиянинг ЕИдаги доимий вакилига кўра, визасиз борди-келди тартибининг жорий қилиниши билан Россия орқали Европага собиқ иттифоқ мамлакатларидан ноқонуний муҳожирлар оқими ëпирилади¸ деяётганлар “мавжуд вазиятдан умуман бехабардир”. У Россияни миграция жиҳатидан хавфли эмаслигини таъкидлаб, 7 декабр куни ўтказилажак навбатдаги ЕИ-Россия саммитида визасиз муносабатлар масаласини муҳокамага қўйиш ва камида 3 йил ичида россияликлар учун Европага бориш учун визасиз тартиб жорий қилинишини ваъда қилди.\nМоскванинг ЕИдаги расмий вакили Владимир Чижов Россия ва Европа Иттифоқи ўртасида виза режимини бекор қилиш масаласи бўйича 10 йилдан буён бораётган музокаралари охирги пайтларда бирданига сустлашди, деган фикрда.\nГап шундаки, ЕИ га аъзо айрим ҳукуматлар Шарқий Европа мамлакатлари билан визасиз борди-келди тартибининг жорий қилиниши иттифоқ бир қатор муаммоларини вужудга келтиради, демоқда.\nХусусан¸ иттифоқнинг ташқи чегаралари бўйича агентлик раҳбари Илкка Лайтинен Шарқий Европа, хусусан Украина ва Россия билан виза режимининг бекор қилиниши Марказий Осиё, Афғонистон ва бошқа “хавфли” минтақалардан мигрантлар оқимини юзага келтиради, деган фикрни баён этган. Унга кўра, бугунги кунда Европа Иттифоқига келаётган ноқонуний миграция оқими¸ асосан¸ Болқон мамлакатлари орқали ўтмоқда.\nКузатувчиларнинг айтишича, Европа Иттифоқи билан визасиз саëҳат тартибига ўтишга ҳаракат қилаётган яна бир мамлакат- Украинанинг виза режимини бир тарафлама бекор қилиши деярли ҳеч қандай натижа бермади. Шунинг учун, Россия ҳукумати йиллардан буён ЕИ билан виза чекловларини икки тарафлама бекор қилишга оид келишувга эришишга ҳаракат қилиб келмоқда. Жумладан, жорий йилнинг май-июн ойларида Ростов-Донда бўлиб ўтган ЕИ-Россия саммитида Россия президенти Дмитрий Медведев визаларни бекор қилиш ҳақидаги келишув лойиҳасини тақдим этган эди.\n- Бу мамлакатларимиз ўртасидаги виза чекловлари бекор қилинишининг тамал тоши деб ҳисоблансин, деган эди Дмитрий Медведев.\nЛекин ЕИ бу лойиҳага нисбатан ҳанузгача ҳеч қандай муносабат билдирганича йўқ.\nЕвропа раҳбарлари Россия билан визасиз борди-келди тартибининг жорий қилиниши барча томон манфаатига мувофиқ, деган фикрлардан нарига ўтгани йўқ. 19 октябр куни Франциянинг Довил шаҳарчасида бўлиб ўтган Россия-Франция-Германия музокараларида Франция президенти Николя Саркози Европа иттифоқи ва Россия ўртасидаги виза тартиби 10-15 йилда бекор қилинишини айтди. Бу фикрга қўшилган Германия канцлери Ангела Меркел бунга “босқичма-босқич эришиш мумкинлигини” таъкидлади.\nМосквадаги МДҲ институтининг Марказий Осиë бўйича таҳлилчиси Андрей Грозин Европа мутассадиларининг Россия билан виза тартибининг бекор қилиниши Европага ноқонуний миграция оқимини вужудга келтиради¸ деган ҳадиксираш ва шубҳалар бежиз эмаслигини гапирди.\n- Марказий Осиё мамлакатлари, хусусан Ўзбекистон, Тожикистон ва Қирғизистондан келаётган ва Россияда паноҳ топаётган юз минглаб одамлардан иборат улкан ноқонуний меҳнат муҳожирлари оқимининг Европага ўтиб кетмаётганини¸ биринчи навбатда¸ айнан шу виза режимининг мавжудлиги билан изоҳлаш мумкин. Агарда Россия ва Европа Иттифоқи ўртасидаги виза чекловлари бекор бўладиган бўлса, унда Россияда жойлашган меҳнат муҳожирларнинг катта қисми Ғарбга қараб боради. Чунки улар Россияда бажараётган “қора” меҳнати учун Европада бир неча баробар кўпроқ ҳақ олади, дейди таҳлилчи Андрей Грозин.\nАндрей Грозинга кўра, ноқонуний муҳожирларнинг Европага ëпирилиши иттифоқ ҳудудидаги жиноятчилик вазиятига ҳам салбий таъсир этмасдан қолмайди.\n- Ноқонуний миграция Европа Иттифоқи мамлакатларида қатор салбий тенденцияларни ҳам вужудга келтириши турган гап: гиёҳванд моддаларнинг ноқонуний айланиши, одам савдоси, фоҳишабозлик. Шунингдек, яна бир жиддий масалани эсдан чиқарманг. Россия орқали Европага ўтиб борувчиларнинг аксарияти мусулмонлар бўлади. Бир қатор объектив ва субъектив сабабларга кўра¸ Марказий Осиё мамлакатларида кучайиб бораётган экстремизм ўзига чиқиш йўлини ахтаряпти. Либерал Европада эса бу¸ албатта¸ маданиятлар тўқнашувини юзага келтиради.\nАйниқса¸ Россия ва Қозоғистон ўртасида имзоланган Божхона шартномаси ушбу мамлакатлар ўртасида чегараларни янада юпқалаштириб юборди. Қозоғистон эса ҳозирча якка ўзи чегараларининг дахлсизлигини таъминлаш имкониятига эга эмас. Шунинг учун, мен “Россия 2-3 йил ичида Европа билан визасиз борди-келди тартибига ўтади”, деган фикрга мутлақо қўшилмайман. Жаноб Саркозининг 10-15 йил ҳақида гапирган гапи ҳақиқатга яқинроқ, дейди МДҲ институтининг Марказий Осиë бўйича таҳлилчиси Андрей Грозин.\nРоссия оммавий ахборот воситаларида чоп этилаëтган маълумотга кўра, бугунги кунда Россияда 12 миллиондан ортиқ меҳнат муҳожири бор ва уларнинг аксарини Марказий Осиëда келганлар ташкил қилади.


Тошкент вилоятида 5 кишини пичоқлаб ўлдирган йигитга умрбод қамоқ жазоси берилди - Bugun.uz\nТошкент вилоятида 5 кишини пичоқлаб ўлдирган йигитга умрбод қамоқ жазоси берилди\n16:35 | 16-12-2021\nТошкент вилоятида 5 кишини пичоқлаб ўлдирган йигитга умрбод қамоқ жазоси тайинланди. Бу ҳақда вилоят судлари ахборот хизмати хабар берди.\nМаълум қилинишича, 1997 йил Андижон вилояти Шаҳрихон туманида туғилган Шавкат Исмоналиев 2018 йил ёз фаслида иш излаб Қибрай тумани Байтқўрғон ҳудудига борган. У ерда намунавий лойиҳалар асосида қурилаётган уй-жойлар қурилишида ишлаш давомида муқаддам турмушидан ажрашиб, икки нафар вояга етмаган фарзанди билан яшаётган, ўзидан 11 ёш катта — 1986 йилда туғилган М.А. билан танишган.\nУлар 2021 йил май ойигача ўзаро ишқий муносабатда бўлиб келган. 2021 йил 11 май куни йигит ишлаш мақсадида Россиянинг Санкт-Петербург шаҳрига кетган. Бу орада у ердан М.А.га тинимсиз қўнғироқ қилиб, SMS хабарлар жўнатиб, ўрталаридаги ишқий алоқаларни қайта тиклашни, акс ҳолда уни фоҳиша сифатида ўзини ҳамда яқин қариндошларининг шаъни ва қадр-қимматини камситувчи маълумотларни ижтимоий тармоқларга жойлашини айтиб қўрқитган.\nМ.А. унинг қўнғироқларига жавоб бермай қўйгандан сўнг йигит у билан жинсий алоқада бўлган вақтида яланғоч ҳолатда суратга олган ва ўз уяли телефонида сақлаб келаётган видеокадрларни уятли ёзувлар билан Instagram саҳифасига жойлаган. Шундан сўнг у аёлни қасддан ўлдиришни мақсад қилган. 2021 йил 25 июль куни тунда Москва–Тошкент йўналишидаги рейс билан Тошкентга учиб келган. 26 июль куни эрталаб соат 08:00 да Чирчиқ шаҳар деҳқон бозорига келиб, у ердан 30 минг сўмга ошхона пичоғини сотиб олган. У ердан «Matiz» русумли таксига ўтириб, М.А.нинг иш жойига, яъни Чирчиқ шаҳридаги «Олмалиқ КМК» АЖ олдига келган.\nТакси ҳайдовчисидан уяли телефонини қўнғироқ қилиш учун сўраб олиб, ундан М.А.га қўнғироқ қилган ва гаплашиб олиш учун кўчага чиқишни сўраган. М.А. ишхонадан чиқиб, уни кутиб турган йигитнинг ёнига борганда у аёлни беҳаё сўзлар билан ҳақорат қилиб, юзига шапалоқ урган ва қасддан ўлдириш учун ўзи билан олиб келган ошхона пичоғини унга санчмоқчи бўлганида номаълум ҳайдовчи ҳолатни кўриб қолган. Оқибатда йигит ишини охирига етказа олмай, воқеа жойидан кетиб қолган.\n2021 йил 29 июль куни соат 23:30 да олдиндан тайёрланган ошхона пичоғи, тиббий ниқоб ва қўлқопни олиб, М.А. яшайдиган уйга борган. Уйнинг кириш дарвозаси очиқлиги ва ҳовлида чироқ ўчганини кўриб, ҳовлидан ўтиб, уйнинг яшаш хонадонига сездирмасдан кирган ва даҳлизда ухлаб ётган М.А.нинг синглиси — 1988 йилда туғилган М.Е.ни кўриб қолган. Хона қоронғи бўлгани учун уни М.А. деб ўйлаб, пичоқ билан кўкрак соҳасига бир неча маротаба уриб ўлдирган.\nШу пайтда М.Е.нинг бақирган товушини эшитиб, унинг отаси уйғониб қолган. Товуш чиққан томонга келган қизнинг отаси — 1960 йилда туғилган А.Е.ни кўрган йигит қасддан ўлдириш мақсадида унга ҳам ташланган ва унинг кўкрак соҳасига бир неча бор пичоқ уриб, қасддан ўлдирган. Бу орада ҳовлида ухлаб ётган М.А.нинг укаси — 1997 йилда туғилган А.Е. ҳам шовқиндан уйғониб кетган. Ёрдам сўраб бақирган товушларни эшитиб, уй ичкарисига кирмоқчи бўлганда у ҳам йигитга дуч келган. Қотил унинг кўкрак қафаси ва чап қўлтиқ соҳасига бир неча маротаба пичоқ тиқиб ўлдирган.\nШу куни бу хонадонда қурилиш ишларини бажариш учун келган ёлланма ишчи — 1984 йилда туғилган Б.Қ. ҳам бўлган. Йигит уни ҳам ерга йиқитиб, кўкрагига пичоқ санчган. Кейинчалик жабрланувчи етказилган оғир жароҳатлари туфайли Қибрай туман марказий касалхонасида вафот этган.\nШундан сўнг у ҳовлидаги темир каравотда ухлаб ётган М.А.ни кўриб, каравот устига сакраб чиққан ва унинг юрак соҳаси ва чап кўз қисмига бир неча марта пичоқ санчиб, қасддан ўлдирган. Шундн сўнг у воқеа жойидан қочиб яширинган.\n2021 йил 14 декабрь куни Тошкент вилоят суди жиноят ишлари бўйича судлов ҳайъатининг ёпиқ суд мажлисида Жиноят кодексининг 25 (Жиноятга тайёргарлик кўриш ва жиноят содир этишга суиқасд қилиш), 97-моддаси ((Қасддан одам ўлдириш)) 2-қисми «л» банди, 97-моддаси (Қасддан одам ўлдириш) 2-қисми «а»,«в»,«г»,«ж»,«л»,«р» бандлари, 25,97-моддаси 2-қисми «а»,«г»,«р» бандлари, 119-моддаси 2-қисми «г» (Жинсий эҳтиёжни зўрлик ишлатиб ғайритабиий усулда қондириш: ўта хавфли рецидивист томонидан содир этилган бўлса) банди, 130-моддаси (Порнографик маҳсулотни тайёрлаш, олиб кириш, тарқатиш, реклама қилиш, намойиш этиш) 2-қисми «а» банди, 140-моддаси (Ҳақорат қилиш) 2-қисми ва 219-моддаси 1-қисми билан айбланган Шавкат Исмоналиевга нисбатан қўзғатилган жиноят иши кўриб чиқилган.\nУнга кўра,фуқарога кодекснинг 59-моддаси (Бир неча жиноят содир этганлик учун жазо тайинлаш) 4-қисми тартибида умрбод озодликдан маҳрум қилиш жазоси тайинланган.\nАввалроқ ушбу қотиллик содир бўлгани хабар қилиниб, иш тафсилотлари очиқланганди.


Тошкент шаҳар ҳокими пойтахт аҳолисига бақувват тарзда жавоб қайтарди\n17 Fevral 19:06 / Published in Жамият\nТошкент ҳокими фуқарога нисбатан қўпол муомалада бўлди\nЎзбек расмийси Тошкент шаҳрида яшовчи билан рус тилида гаплашишини сўрагани учун унга нисбатан қўпол муомалада бўлиш ҳуқуқига эга деб ҳисоблаган.\n«Мен Ўзбекистонда яшайман ва ўзбек тилида гапираман», деди Тошкент ҳокими.\nЭслатиб ўтамиз, пойтахт ҳокимининг Марказий универсал дўкон ёнидаги истироҳат боғи ўрнида мустақиллик мажмуасини қуришга қарши бўлган аҳоли билан учрашуви бўлиб ўтди. Учрашувда Жахонгир Ортиқхўджаев фуқароларнинг саволларига жавоб берди.\n«Халқ сўзи» нашрининг ёзишича, ҳоким билан суҳбат чоғида фуқаролардан бири рус тилида гаплашишни сўраган. Ҳоким аҳолининг илтимосини бажаришдан бош тортди ва унинг Ўзбекистонда яшаши ва шу сабабли ўзбек тилида гаплашишини таъкидлади.\nМен ўзбек тилида гаплашаман. Мен Ўзбекистонда яшайман. Агар хоҳласангиз, ўзингизга таржимон ёллашингиз мумкин, — деди Ортиқхўжаев.\nҲоким, шунингдек, вазиятнинг моҳиятини тушунишни истаганлар ва уни ҳеч қандай тушунмайдиганлар учрашувга келганини таъкидлади. Амалдор, шубҳасиз, аҳолиси билан суҳбатни шу қадар эркин ва ҳатто тажовузкор тарзда давом эттириш орқали, уларни шаҳарга квадрат керак эмаслигига ишонтиришга қодир деб умид қилган.\nОртиқхўжаевнинг сўзларига кўра, ҳеч нарсага рози бўлмаган одамлар бор. Гарчи, фаоллар ва манфаатдор фуқаролар паркни бузиш билан рози бўлмасликларини таъкидладилар.\nҲоким бу одамлар ушбу боғга умуман келадими, деб ҳайрон бўлдими? Шубҳасиз, ҳоким учун бу боғни бузиш учун энг муҳим мезондир. Ва агар бу одамлар бу боғга эмас, балки бошқа одамлар келишса? Кейин бузиб ташлашингиз мумкинми?\nЭслатиб ўтамиз, аввалроқ Ортиқхўжаев депутатлар уни ишдан бўшатган тақдирда истеъфога чиқишга тайёрлигини айтган эди.\nTagged under: ЙИҒИЛИШ, РАСМИЙ, ТОШКЕНТ, ҲОКИМ\nМоргенштерн: Ўзбекистонга саёҳат учун қанча маблағ сарфланди


ИИБ ходимлари қотилликни яшириш учун гувоҳларнинг оғзини ёпишга уринган — ОАВ » Muzlik.uz - O‘zbekiston yangiliklari\nИИБ ходимлари қотилликни яшириш учун гувоҳларнинг оғзини ёпишга уринган — ОАВ\nЧироқчи туманида ўғриликда гумонланган 32 ёшли фуқарони уриб ўлдирган ИИБ ходимлари ўз қилмишини яширишга ҳам уринган. Бу ҳақда марҳум Ю.А. билан бирга калтакланган ота-бола — Қурбон Остоноев ҳамда Баҳром Авлиёқулов Daryo нашрига маълум қилди . Аввалроқ 23 январь куни соат 01:50 да Қашқадарё вилояти Чироқчи туманининг Лангар қишлоғида содир этилган чорва молларини ўғирлашда гумон қилиниб, туман ички ишлар бўлимига олиб келинган Ю. А. вафот этгани ҳақида хабар берган эдик. Марҳумнинг қариндошлари у бозорда чорва молларини олиб-сотиш билан шуғулланганини айтишди. Унинг укаси Шухрат Абдураҳмонов прокуратура вакилларига маълумотларига таянган ҳолда қотилликда гумон қилиниб икки нафар ички ишлар органлари ходими ҳибсга олинганини маълум қилди. "Газета.uz"да реклама Қашқадарё вилоят прокуратураси ушбу ҳолат юзасидан ички ишлар органлари ходимларига нисбатан Ўзбекистон Жиноят кодексининг 206-моддаси («Ҳокимият ёки мансаб ваколати доирасидан четга чиқиш») 1-қисми ва бошқа моддалари билан жиноят иши қўзғатди. Улар қамоққа олинди. Баҳром Авлиёқуловнинг Daryo нашрига маълум қилишича, прокуратура воқеани сўраб-суриштиришни бошлагач, ИИБ ходимларидан бири отаси билан боғланган. «ИИБ ходимларидан бири отамга „участкавойларингни қутқариб қолсаларинг, ургани йўқ, деб юборсаларинг, рози қилади“ деди», — дейди у. Айни пайтда туман шифохонасида даволанаётган ота-боланинг айтишича, туман ИИБ биносида вафот этган марҳум Ю.А. калтакланаётган пайт улар ҳам ўша ерда бўлган. Улар ҳам ИИБ ходимлари томонидан аёвсиз калтакланган. Қурбон Остоноевнинг айтишича, у 21 январь куни кечки пайт қишлоқ профилактика инспектори томонидан туман ИИБга олиб борилган. Унинг сўзларига кўра, ходимлар уни тилга олиб бўлмас сўзлар билан сўкиб ҳақоратлаган ва оёқ-қўли билан бир неча марта зарбалар берган. Ундан марҳум Ю. А.дан мол сотиб олган-олмаганини сўраган. Остонаев аввал 4 бош, кейин 2 бош қорамол сотиб олганини тасдиқлайди. Ҳуқуқни муҳофаза қилиш органи ходими эса тан жароҳатлари етказишда давом этади, дейди у. Маълум қилинишича, 21 январь куни кечки пайт соат 7−8 ларда туман ИИБга олиб борилган Қурбон Остоноев 22 январь куни ҳам сўроқ қилинган. «22 январь куни тонг пайти Анвар исмли ходим яна сўроқ қилишни бошлади: урди, тепди, — дейди Қурбон Остоноев.- Ҳатто пичоқ ҳам тирашди. Пичоқ сопи билан бошимга уравергач, пичоқ сопи синди. Аммо уларнинг қийноғи тугамади». Қурбон Остоноев. Фото: Daryo.uz. Қурбон Остоноев воқеани эслашича, уни марҳум Ю.А. билан юзлаштиришган. «Ю.А.ни кўрганимда аҳволи жуда ёмон эди, юзлари қорайиб, шишиб кетганди, — дея марҳумнинг аҳволи ҳақида эслайди Қ.Остоноев. — Афтидан, жуда кўпчилик бўлиб уришган». ИИБга борган Баҳром Авлиёқулов ҳам марҳумни кўрганида аҳволи ёмонлигини, юзлари қорайиб, таниб бўлмас даражага келганини маълум қилди. Унинг айтишича, 4−5 нафар ИИБ ходимлари бор уни уришаётган бўлган. «Ўғриликни бўйнимга олишимни сўрашди. Мен қилмаганман, деганимдан сўнг „Бўйнига олмас экан“, деб ётқизиб товонимга „дубинка“ билан уришди. Аввалига 2 киши калтаклади. Сўнгра 4−5 киши кириб уришди», — деди у. Баҳром Авлиёқуловнинг айтишича, у турган хонага калтакланаётган Ю.А.нинг бақирган овози эшитилган. «Ю.А.ни бизга нисбатан ҳам кўп уришди, шекилли, баланд овозда бақирарди, — дейди Баҳром Авлиёқулов. — Уни урган ходимлар мени ҳам уришарди. Унинг кўкарган юзини, ҳолсиз танасини кўрсатиб, „Сени ҳам шу аҳволга соламиз“, дейишди». ИИБ ходимлари томонидан қийноққа солинган ота-боланинг эслашича, уларни 23 январь куни тунги соат 1:30 да қўйиб юборишган. Улар ўз қишлоқларига 5:00 да етиб борган, бироқ улар ортидан учта Matiz автомобилида бориб, улардан бирида яна ортга — ИИБга олиб кетишган. «Билсак, Ю.А. ўлиб қолган, прокуратура эса воқеани суриштираётган экан. ИИБ ходимлари уларнинг айбини айтмаслигимизни сўрашди. Прокуратура сўроқ қилганда эса бизни уришганини тан олмади», — деди Қурбон Остоноев. Марҳум Ю.А.нинг турмуш ўртоғи Гўзал Абдиеванинг «Дарё» мухбирига айтишича, турмуш ўртоғи Лангар қишлоғида содир этилаётган ўғриликда қишлоқ профилактика инспекторининг қўли борлигини билиб қолган. «Қишлоқдошимиз Исроил Юсуповнинг моли йўқолгач, турмуш ўртоғимни ўғриликда айблашди, — дейди Гўзал Абдиева. — Аммо йўқолган мол Тарағай қишлоғидаги Бўриев Маҳмадалининг уйидан чиқди. Эрим шуни телефонига «сёмка» қилиб, «участкавой»га кўрсатган. Аммо «участкавой» ишни ёпди-ёпди қилган. Эрим уларнинг бир дастурхонда ўтирганини кўрган. Шунинг учун ҳам «участкавой»га «Сен ишни ёпди-ёпди қилдинг», деб кўп уришарди. Шу сабабли эримни ўлдиришди, энди менга ҳам бирор нима қилишларидан қўрқяпман».\nҚашқадарё вилояти ИИБ бошлиғининг биринчи ўринбосари истеъфога чиқди\nИИБда одам ўлими ҳодисаси Бош прокурор назорати остига олинган\nЧироқчида ИИБ ходимларига нисбатан жиноят иши очилди\nDavr bank банкининг икки ходими фирибгарликда гумон қилиниб қўлга олинди\nАндижон ИИБ Шаҳрихондаги ҳодиса тафсилотларини маълум қилди


Слабикап – medu.uz – Дорилар ҳақида маълумотлар ўзбек тилида\nHome Йўриқномалар Слабикап\nПрепаратнинг савдо номи: Слабикап\nфаол модда: сувсиз натрий пикосульфатига қайта ҳисобланганда натрий пикосульфати – 750 мг;\nёрдамчи моддалар: сорбитол (сорбит) – 36,0 г, пропиленгликоль – 19,0 г, инъекция учун сув – 100 мл гача\nТаърифи: бироз қовушқоқ, тиниқ, рангсиз ёки кучсиз бўялган суюқлик\nФармакотерапевти гуруҳи: сурги воситаси.\nАТХ коди: А06АВ08.\nСурги воситаси. Электролитлар ва сувни сўрилишини камайтиради, ичакнинг перистальтикасини кучайтиради.\nПрепаратнинг ичак микроорганизмлари таъсири остида гидролиз йўли билан ҳосил бўладиган фаол шакли бевосита ичак деворининг нерв тузилмаларини қўзғатади, бунинг натижасида ичак ичидагини ҳаракатланиши тезлашади. Таъсири қабул қилингандан сўнг 10-12 соатдан кейин бошланади.\nИчга қабул қилингандан кейин меъда-ичак йўлларидан сўрилмайди ва жигар-ичак циркуляциясига учрамайди.\nАтоник қабзиятлар. Ич келишини бошқариш (геморрой, проктит, орқа чиқарув тешигининг ёриғи). Жарроҳлик операцияларга, инструментал ва рентгенологик текширувларга тайёрлашда қўлланади.\nИчга буюрилади, катталарга ва 10 ёшдан ошган болаларга бошланғич доза- уйқудан олдин – 10 томчи, ўртача – 12-24 томчи, оғир ва турғун қабзиятларда – 30 томчигача. 4 ёшдан 10 ёшгача бўлган болалар учун бошланғич доза – 5-8 томчи, ўртача 6-12 томчи. Олинган самарага қараб дозани кейинги қабулларда ёки оширилади ёки камайтирилади.\nДиарея, қорин оғриғи, сувсизланиш, сув-электролит мувозанатини бузилиши, ҳолсизлик, тиришишлар, артериал босимни пасайиши.\nЎта юқори сезувчанлик, ичак тутилиши, қисилган чурра, қорин бўшлиғи аъзоларининг ўткир яллиғланиш касалликлари. Перитонит, қорин оғриғи (ноаниқ генезли), оғир дегидратация, меъда-ичак йўлларидан қон кетишлар, метроррагия, цистит, спастик қабзият, болалар (4 ёшгача), ҳомиладорликда (I уч ойлик) қўллаш мумкин эмас.\nЭҳтиёткорлик билан: лактация даври\nГлюкокортикостероидлар, диуретиклар электролит бузилишларни ривожланиш хавфини оширади.\nКенг таъсир доирасига эга антибиотиклар ични келтирувчи самарасини пасайтиради. Юрак гликозидларига сезувчанлик ошиши мумкин.\nТаъм берувчи сифатга эга эмас, шунинг учун болаларга овқатга қўшиш мумкин. Шифокорнинг назоратисиз ҳар куни 10 кундан кўп қабул қилиш мумкин эмас.\nСимптомлари: “Ножўя таъсирлари” бўлимига қаранг. Бундан ташқари, сурункали дозани ошириб юборилишида йўғон ичак шиллиқ қаватининг ишемиясини, иккиламчи гиперальдостеронизм, сийдик-тош касаллиги, буйрак найчаларининг шикастланишини ривожланиши мумкин.\nДаволаш: меъдани ювиш, сув-электролит мувозанатининг бузилишларини мувофиқлаштириш, спазмолитик воситалар.\nИчга қабул қилиш учун томчилар 7,5 мг/мл. 10 мл дан томчилагич қопқоқли ва бураладиган қопқоқчали полиэтилен флаконларда (флакон-томчилагич).\nTEARS NATURALE II 0,1%+0,3%11.06.2018Кейингиси


Ўзбекистонда ЙТҲ энг кўп пиёдалар иштирокида содир этилган — ... - UzNews.uz\n9 сентябрь 2020 г. 778 0\nИИВ ЙҲХББ Ўзбекистонда содир этилган ЙТҲнинг 8 ойлик статистикасини эълон қилди.\nУнга кўра, ушбу даврда ўлим билан боғлиқ 991 та ЙТҲ содир этилган. Тан жароҳати билан боғлиқ ЙТҲлар сони эса 2605 тага етган. Бу ҳақда ИИВ ЙҲХББ матбуот хизмати хабар берди.\nШундан, 1528 таси пиёда, 619 таси болалар, 471 та велосипед, 108 та мотоцикл, 112 та лицензиясиз такси, 198 та бошқариш ҳуқуқи бўлмаган шахслар иштирокида содир этилган.\nЖорий даврдаги ЙТҲларнинг 22,9% - халқаро йўлларда, 48,9% - давлат аҳамиятидаги йўлларда, 28,2% - маҳаллий йўлларда юз берган.\nҲудудлар кесимида кўрадиган бўлсак, энг кўп — Фарғона вилояти (550), Тошкент вилояти (429), Тошкент шаҳрида (396) ЙТҲ содир бўлган.\nИИВ ЙҲХББ маълум қилишича, ЙТҲнинг келиб чиқиш сабабларига энг кўп пиёда йўлнинг белгиланмаган жойидан кесиб ўтиши (28,4%), белгиланган тезликка риоя қилмаслик (17,1%), велосипедлар йўлнинг қатнов қисмида ҳаракатланиши ЙТҲга олиб келган.\nОлдинроқ, Ички ишлар вазири генерал-лейтенант Пўлат Бобожонов охирги уч йил ва жорий йилнинг 7 ойида эҳтиётсизлик оқибатида содир этилган йўл-транспорт ҳодисаларида қотилликка нисбатан беш баробар кўп ёки 7,5 мингдан зиёд фуқаро ҳалок бўлганини айтганди.\n15 сентябрь, 14:41 658 0\n15 Сентябрь, Чоршанба 184 0\n15 Сентябрь, Чоршанба 227 0\n10 Сентябрь, Жума 6526 0\n17 Август, Тўплам: 5976 0\n16 Август, Душанба 3855 0\n26 Август, Пайшанба 841 3\n31 Август, Тўплам: 336 3\n27 Август, Жума 1489 2


Робот робототехниканинг биринчи қонунини бузди\n00:12 / 21.06.2016\nМуҳандис атайлаб одамга зиён етказиши ва шу тариқа фантаст ёзувчи Айзек Азимов робототехникасининг биринчи қонунини бузиши мумкин бўлган роботни яратди. Бу ҳақда Fast Company маълум қилди.\nБерклидаги Калифорния университети олими Александр Ребен бармоқ учун махсус жойга эга платформа ва игна билан жиҳозланган робот яратди. Одам бармоқни қўйганда робот унга ҳужум қилиш ёки қилмасликни мустақил ҳал қилади. Шу тариқа робот Айзек Азимов томонидан ифодаланган, робототехниканинг учта қонунидан биринчисини бузади: "Робот инсонга зиён етказа олмайди ёки ўзининг ҳаракатсизлиги билан инсонга зиён етишига йўл қўя олмайди".\nМуаллифнинг айтишича, унинг мақсади инсонга доимо ҳужум қилувчи роботни ясаш бўлмаган. Ребеннинг таъкидлашича, ҳар бир муайян ҳолатда робот ўзини қандай тутишни ўзи ҳал қилади ва у робот ўзини қандай тутишини олдиндан айта олмайди. Робот яратувчисининг фикрича, бундай роботнинг мавжудлиги замонавий робототехниканинг ҳал қилиниши зарур бўлган муаммолари борлигини кўрсатади.\nРоботлар ўзини тутиши бўйича мажбурий қоидалар ёзувчи томонидан 1942 йилдаги "Хоровод" ҳикоясида ифодаланган.


23:13 / 05.06.2017\nҲиндистонда ишлаб чиқарилган энг катта ракета Бенгал кўрфазидаги Шрихарикота оролидаги космодромдан сунъий йўлдош билан коинотга учирилди. Агар синовлар муваффақиятли ўтса, унда бу ракета-ташувчи орбитага бошқарилувчи кемаларни олиб чиқиш учун қўлланиши мумкин.\nРакета Сатиш Дхаван номидаги Коинот марказидаги парвоз майдончасидан учирилди. Geosynchronous Satellite Launch Vehicle-Mark III (GSLV-Mk III) деб номланган бу ракетани яратиш устида 15 йил ишланди. Ракета оғирлиги 640 тонна келиб, баландлиги 43 метрни ташкил қилади.\nGSLV-Mk III орбитага етказиши керак бўлган GSAT-19 сунъий йўлдоши 3 тоннадан оғирроқ бўлиб, бу Ҳиндистон коинот соҳаси учун рекорд кўрсаткич ҳисобланади. Бундай оғирликдаги сунъий йўлдошларни фазога фақатгина АҚШ, Россия, Европа коинот агентлиги, Хитой ва Япониягина жўната олган.\nҲисоб-китобларга кўра, янги ракета геостационар орбитага 4 тоннагача, ер атрофидаги пастқам орбитага эса 10 тоннагача юк олиб чиқа олади. Ҳиндистоннинг коинот тадқиқотлари ташкилоти раҳбари Алур Силин Киран Кумар агар миссия муваффақиятли амалга ошса, унда ракета-ташувчи билан келажакда коинотга ҳинд фазогирларини юбориш мумкинлигига умид билдирди.\nҲиндистонда янги ракетадан ташқари фазога 2,5 тонна юк олиб чиқа оладиган Polar Satellite Launch Vehicle ва GSLV-Mk II ракеталари мавжуд.\nҲиндистон сунъий йўлдош ракета-ташувчи


“Фарзандларимиз бизсиз қолишмасин” - катталарни ҳам саросимага солган дард\n14:18 / 02.04.2021\nКўп ҳолатларда дилни сескантирадиган оққон билан курашаётган болаларнинг шифо топиши учун уларнинг ота-оналари курашишади. Аммо ота-оналар бу дардга чалинса-чи?...Бу гал шу дардга тутқун бўлган ота-оналар, навқирон йигит, ўз олдига катта мақсадларни қўяётган ўсмир ҳақида ҳикоя қилинади.\n“Мен касал бўлмасам шу аҳволга тушишмасди”...\nСардорбекка оққон ташхиси қўйилиши ота-онасини эсанкиратиб қўйди. “Биз бунчалик деб ўйламаган эдик. Шу дардни менга бериб, болам касал бўлмаса қанийди. Мен ҳамма нарсани кўрдим, болам ҳали ҳаётда ҳеч нарса кўрмади, ахир”,- деб йиғлайди онаси Зарбиби опа. Сардорбек онасининг ҳар қанча сиқилмасин унга билдирмасликка ҳаракат қилишини, аммо у сезиб туришини айтади. Ота-онасини қийин аҳволга солганидан ўсмир йигитча ўзини айбдор сезади.\nСардорбек Тўрақуловга оид маълумотлар:\nАгробанк: 8600 0417 1084 1892 отаси Сарвар Турдиев номида\nСбербанк: 4276 3800 7984 1958 қариндоши Анвар Турдиев номида\nТелефон: +998912199136 (онаси)\nЎғлим куёв, қизим келин бўлишини кўришни истайман\nИкки фарзанднинг онаси Чарос оққоннинг чангалидан чиқишга астойдил ҳаракат қиляпти. Уни касалликдан халос қилиш учун икки оила: ота-онаси, турмуш ўртоғи имкон қадар ҳаракат қилишмоқда. “Ўлишни истамайман. Ўғлим куёв, қизим келин бўлишини кўришни, уларнинг ёнида бўлишни хоҳлайман. Уларни онасиз тасаввур қилолмайман”,- дейди Чарос.\nЧарос Эргашевага оид маълумотлар:\nАгробанк: 8600 0417 6123 2603 турмуш ўртоғи Шерзод Эргашев номида\nСбербанк: 5469 3801 4144 4629 қариндоши Камолиддин Эргашев номида\nТелефон: +998975458780 (ўзи)\nЙигитнинг кўзини ёшлатма, ҳаёт...\n“Уйдан даволанишга чиқиб келар эканман, қайтиш-қайтмаслигимни ўйлайман”,- наманганлик Раҳимжоннинг йиғиси юракни ўртайди: “Кичкина фарзандимни кўтариб ўйнатгим келади – мумкинмас. Боланг олдингга келса-ю, ўйнатолмасанг энг оғири ўша бўларкан”. Фарзандларига тиргак бўлишни истаган ота яхши инсонлар кўмагида бу дарддан фориғ бўлмоқчи.\nРаҳимжон Назировга оид маълумотлар:\nХалқ банки: 8600 0604 2448 2637 укаси Назиров Акром номида\nСбербанк: 4817 7602 5077 9034 укаси Назиров Акром номида\nВиза: 4455 5500 1130 0759 қариндоши Ёдгор Норқўзиев номида\nТелефон: +998942721464 (ўзи)\nФурқатбекка илик кўчириш операцияси зарур\nКўринишидан тоғни урса талқон қилгудай Фурқатбекни оққон касали ичдан емирмоқда. Шифокорлар унга илик кўчириш операцияси зарурлигини айтишган. Бундай жарроҳлик муолажаси фақат хорижда амалга оширилади. Узоқ муддатли даволанишлардан кейин катта маблағ талаб қиладиган бу операция учун уларда маблағ йўқ. Аммо ҳамма оналар каби Дилфуза опа ҳам бор имкониятини ишга солиб фарзанди тузалиши учун курашмоқда.\nФурқатбек Маримбоевга оид маълумотлар:\nАгробанк: 8600 0417 5072 8785 Фурқатбек Маримбоев номида\nСбербанк: 5469 2200 1232 2001 Фурқатбек Маримбоев номида\nВиза: 4178 8000 0800 4898 Фурқатбек Маримбоев номида\nТелефон: +998977561975 (онаси)\nМуҳтожликдан ёрдам сўраб очилган қўлларни тўлдирган инсонларнинг савоб палласини Ўзи тўлдиргувчидир. Шундай савобталаблар, имконлилар қаторида бўлиш ҳам бир неъмат эканлигини унутмайлик.\nГулмира Тошниёзова тайёрлади.\nТасвирчи Мирвоҳид Мирраҳимов.\n14:26 / 07.05.2021\n“Онажон, касал бўлганим учун мени кечиринг...” – оққонга чалинган болалар изтироби\n16:01 / 05.05.2021\nРамазон акцияси: Юрак порогига чалинган 5 нафар бола операцияси тўловига ҳомийлик қилинади!


05:00 / 18.01.2017 2097 pdf Ўқиш режими + -\nАллоҳ таоло: «Зинҳор бир нарсани: «Буни эртага, албатта, қилувчиман», дема, магар: «Аллоҳ хоҳласа» дегин. Қачонки унутсанг, Роббингни эсла ва: «Шоядки, Роббим мени яхшироққа яқин бўлишимга ҳидоят қилса», дегин», деган (Каҳф, 23-24).\nШарҳ: Ушбу ояти каримада инсон ҳар бир иш Аллоҳ таолонинг хоҳиши билан бўлишини бирор лаҳза ҳам унутмаслиги лозимлиги, банда ўзи қилмоқчи бўлган ишни доимо Аллоҳ таолонинг хоҳишига боғлаб, «иншааллоҳ, қиламан» демоғи лозимлиги ҳақида сўз юритилмоқда.\nИнсоннинг ҳар бир ҳаракати, иши, ҳатто нафас олиб-чиқариши ҳам буткул Аллоҳ таолонинг иродасига боғлиқдир. Ҳар бир иш Аллоҳ таоло хоҳласа, бўлади, хоҳламаса, бўлмайди. Шунинг учун инсон бу ҳақиқатни бир лаҳза ҳам унутмаслиги, келажакдаги режа ва ишларини Аллоҳнинг хоҳишига боғлаб гапириши лозим. Аллоҳ таоло ояти каримада:\n«Зинҳор бир нарсани: «Буни эртага, албатта, қилувчиман», дема, магар: «Аллоҳ хоҳласа» дегин», демоқда.\nЯъни, келажакда бир иш қилмоқчи бўлсанг, доимо «иншааллоҳ, қиламан», дегин. Чунки, келажак сенга нисбатан ғайбдир. Сал ўтиб нима бўлишини билмайсан.\nОяти карима давомида Аллоҳ таоло, иншааллоҳ, дейишни унутиб қўйганда нима қилмоқ кераклиги ҳақида таълим беради:\n«Қачонки унутсанг, Роббингни эсла ва: «Шоядки, Роббим мени яхшироққа яқин бўлишимга ҳидоят қилса», дегин».\nЯъни, иншааллоҳ, дейишни унутиб қўйсанг, эсингга тушиши билан уни дарҳол айтгин ва доимо яхшироққа яқин бўлишни умид қилгин ҳамда шунинг учун ҳаракат этгин.\nУшбу ояти карима ҳукмига биноан, бир киши фалон ишни, албатта, қиламан, деса-ю, қилмаса, гуноҳкор бўлади. Аммо, иншааллоҳ қиламан, де-са-ю, қила олмаса, гуноҳкор бўлмайди.\n«Ким бир нарсага қасам ичса-ю, сўнгида, иншааллоҳ, деса, батаҳқиқ, истисно қилган бўлади», дедилар».\nНасаий ва Абу Довуднинг ривоятида:\nШарҳ: Бу ердаги истиснодан мурод, иншааллоҳни қўшиб гапиришдир. Биров қасам ичса-ю, иншааллоҳ, демаса, қасамига амал қилиши лозим бўлади. Агар ўша одам қасамидан кейин, иншааллоҳ, деб қўйса, қасамига амал қилиш унинг учун ихтиёрий бўлиб қолади. У хоҳласа, қасамига амал қилади, хоҳласа, қилмайди.\n«Аллоҳга қасамки, албатта, Қурайшга қарши ғазот қиламан! Аллоҳга қасамки, албатта, Қурайш-га қарши ғазот қиламан! Аллоҳга қасамки, албатта, Қурайшга қарши ғазот қиламан!» дедилар. Сўнгра «иншааллоҳ», дедилар».\n«Сўнг сукут қилдилар, кейин «иншааллоҳ», дедилар, аммо ғазот қилмадилар», дейилган.\nАбу Довуд, Байҳақий ва Ибн Ҳиббоннинг лафзида:\n«Уч марта «Аллоҳга қасамки, Қурайшга қарши ғазот қиламан», дедилар, сўнгра бир муддат сукут сақладилар, кейин, «иншааллоҳ», дедилар», де-йилган.\nШарҳ: Бир гапни гапириб туриб, орада бир оз сукут сақлашни сакта, дейилади. Сакта икки хил бўлади. Агар гап давомида нафас олиш ёки ютиниб олиш учун сукут қилинган бўлса, сактаи муттасила, дейилади. Аммо ундан кўпроқ сукут сақланса, сактаи мунфасила, дейилади.\nБу масалага талоқ ва қул озод қилиш ҳам қўшилади. Яъни, бир одам қасам ичса ёки хотинини талоқ қилса-ю, ортидан «иншааллоҳ», деб қўйса, қасами қасам ўрнига ўтмайди, талоғи талоқ бўлмайди.\nАлбатта, сактаи мунфасила–қасам ёки талоқдан кейин узоқроқ сукутнинг чегараси бўлиши кераклигини ҳамма ҳис қилади. Уламоларимиз мазкур чегара ҳақида, ўша гапни айтган мажлисида ёки бошқа мавзуга ўтишдан олдин «иншааллоҳ», деб олса бўлди, деганлар.\n05:00 / 18.01.2017 2199\n05:00 / 18.01.2017 2491\n2191 21:10 / 17.04.2019\n4334 05:00 / 18.01.2017\n1527 14:00 / 10.08.2019\n3059 05:00 / 03.03.2017


РАСМАН НИКОҲДАН ЎТМАГАНМИЗ, АЛИМЕНТ ТЎЛАЙМАНМИ? - Darakchi\nРАСМАН НИКОҲДАН ЎТМАГАНМИЗ, АЛИМЕНТ ТЎЛАЙМАНМИ?\nСАВОЛ-ЖАВОБ 05.01.2018, 17:18\n— Мен бундан бундан 3 йил олдин расман никоҳдан ўтмасдан уйланган эдим, 1 йил яшаб ажрашиб кетдик. Собиқ турмуш ўртоғим ўша пайтда мендан фарзандли бўлди. Эндиликда орадаги икки йилга алимент тўлайманми?\nКонституциямизнинг 64-моддасига мувофиқ ота-оналар ўз фарзандларини вояга етгунларига қадар боқиш ва тарбиялашга мажбурдирлар.\nОила кодексининг 64-моддасига кўра ўзаро никоҳда бўлмаган шахслардан туғилган болалар ўзаро никоҳда бўлган шахслардан туғилган болалар билан тенг ҳуқуқ ва мажбуриятларга эга.\nУшбу Кодекснинг 99-моддасида вояга етмаган болаларига таъминот бериш мажбуриятини ихтиёрий равишда бажармаган ота (она)дан суднинг ҳал қилув қарорига ёки суд буйруғига асосан алимент ундирилиши белгиланган.\nКодекснинг 136-моддасига асосан алимент судга мурожаат этилган пайтдан бошлаб ундирилади.\nФаолиятда иштирок этмаётган таъсисчини жамият таъсисчилари рўйхатидан чиқарса бўладими?\n+9° небольшая облачность


Япония ТИВ Жанубий Курил тегишлилиги ҳақидаги тушунчани қайтарди - 19.05.2020, Sputnik Ўзбекистон\nЯпония Кунашир, Итуруп, Шикотан ва Хабомаи оролларининг кимга тегишлилигига оид иборани “Мовий китобга” қайтарди, уларни ўзиники деб атади. 19.05.2020, Sputnik Ўзбекистон\n13:26 19.05.2020 (янгиланди: 14:54 19.05.2020)\nЯпония Кунашир, Итуруп, Шикотан ва Хабомаи оролларининг кимга тегишлилигига оид иборани “Мовий китобга” қайтарди, уларни ўзиники деб атади.\nТОШКЕНТ, 19 май - Sputnik. Япония Кунашир, Итуруп, Шикотан ва Хабомаи оролларининг кимга тегишлилигига оид иборани қайтарди ва уларни “мамлакатимиз суверенитети жорий этиладиган ороллар” деб белгилади. Бу ҳақда "Киодо" агентлиги хабар қилмоқда. Токиода бу ерларни “шимолий ҳудудлар” деб аташади.\nМамлакат ташқи ишлар вазири Тосимицу Мотэги ҳукумат йиғилишида “Дипломатиянинг мовий китобини” тақдим этди. Бу ҳисобот бошқа мамлакатлар билан ўзаро муносабатларни қамраб олган.\nЎтган йили ушбу ҳужжатдан “шимолий тўртта орол Японияга тегишли” деган ёзув олиб ташланган.\nАгентликнинг фикрига кўра, ушбу иборани юмшоқроқ сўз билан алмаштириш Токионинг ҳудудий муаммони ҳал қилиш ва Россия билан тинчлик шартномаси тузиш истаги борлиги, бош вазир Синдзо Абэнинг Россия билан тинчлик битими бўйича доиравий битимларга келиш ниятидан келиб чиққан.\n15 Декабр 2019, 17:44\nБироқ, бу депутатлар ва сиёсатчиларнинг консерватив ва мухолиф қисми томонидан танқидга сабаб бўлди.\nНашр фикрига кўра, иборанинг қайтарилиши икки мамлакат ўртасидаги музокаралар жараёнидаги тўхтаб қолиш билан боғлиқ.\n“Мовий китоб”, шунингдек, Япониянинг бошқа қўшнилар билан муносабатларини ёритади. Жанубий Кореяга бағишланган бўлимда ўтган йили жиддий мулоқот бўлиб ўтганлиги қайд этилди, аммо бу "муҳим қўшни мамлакат" эканлиги ибораси қайтарилди.\nКХДР томонидан ракеталар учирилиши "дунё ҳамжамияти учун жиддий чақирув" деб аталди, аммо Токио ушбу давлат билан олдиндан шартларсиз музокараларга тайёр эканлиги айтилади.\nХитой борасида эса Япония коронавирус туфайли қолдирилган Хитой раиси Си Цзиньпиннинг ташрифи бўйича маслаҳатлашувларни давом эттириш ва "янги босқичдаги етук япон-хитой муносабатларини" қуриш истагида эканлиги ёзилган.\nЯпония ҳукумати бош котиби Ёсихидэ Суга матбуот анжуманида иборалар "турли вазиятларни ҳисобга олган ҳолда кенг қамровли ечим" асосида қабул қилинганлигини таъкидлаган.\nЯпония 1855 йилдаги савдо ва чегаралар ҳақидаги икки томонлама келишувга асосланиб Кунашир, Шикотан, Итуруп ва Хабомаи жанубий Курил оролларига даъво қилмоқда. 1956 йилда СССР ва Япония қўшма декларацияни имзоладилар. Унда Москва тинчлик шартномаси тузилган тақдирдагина Японияга Хабомаи ва Шикотан оролларини топшириш имкониятини кўриб чиқишга рози бўлган, Кунашир ва Итурупнинг тақдири ҳақида эса бирон гап бўлмаган.\n22 Июн 2019, 16:04\nСовет Иттифоқи бу низони тугатишига умид қилган, Япония эса ушбу ҳужжатни барча оролларга даъво қилишдан бош тортмасдан муаммони ҳал қилишнинг бир қисми деб ҳисоблаган. Кейинги музокаралар ҳеч қандай натижага олиб келмади, Иккинчи Жаҳон урушининг натижаси бўйича тинчлик шартномаси имзоланмай қолиб кетди.\nМоскванинг позицияси шундан иборатки, Жанубий Курил ороллари Иккинчи жаҳон урушидан кейин СССР таркибига киритилган ва улар устидан Россиянинг тегишли тарзда халқаро-ҳуқуқий расмийлаштирилган суверенитети шубҳасиздир.\n2018 йилда Абэ Сингапурда бўлиб ўтган саммитдан сўнг томонлар 1956 йилги Совет-Япония декларациясига асосланиб, тинчлик тўғрисидаги ҳужжат бўйича музокаралар жараёнини тезлаштиришга келишиб олди деб баёнот берди. Бу Токио томонидан жиддий ён бериш бўлди, аммо ҳозирга қадар томонлар якуний келишувга эриша олишмаган.


«Rolls-Royce» компанияси ўзини ўзи қайта тиклай оладиган авиацион двигателларни яратади\n«Rolls-Royce» компанияси ўзини ўзи қайта тиклай...\n27.02.2018 21:19 0 125\nЖорий йилда Сингапурда бўлиб ўтган автосалонда «Rolls-Royce» компанияси ўзининг «IntelligentEngine» номли янги дастурини намойиш этди.\nМазкур дастур доирасида янги юқори хавфсизликка ва сунъий интеллектга эга авиацион двигателларини ишлаб чиқариш йўлга қўйилади. Сунъий интеллект янги двигателларга ўзининг ва бошқалар тажрибасини ўрганиш, янги технологияларни тадбиқ этиш, ўзини тезкорлик билан қайта тиклаш имкониятларини беради, деб хабар қилди «DailyTechInfo».\nЗамонавий авиацион ва космик двигателлар — жуда мураккаб машина ҳисобланади, уларга нисбатан жуда эҳтиёткор муносабатда бўлиш лозим. Авиацион двигателларни эксплуатация қилиш учун кенг кўламли рақамли технологиялар, техник хизмат кўрсатиш ва уни қўллаб-қувватлаш билан шуғулланувчи компаниялар зарур. Бунда сунъий интеллект технологияси базасида яратилган булутли сервислар асосий ролни ўйнайди.\nБошқа двигателлар хизмати билан интеграциялашгани сабаб улар ўзининг ҳозирдаги аҳволини, ишлаш режимини, шунингдек, ёқилғи сарфи каби бошқа параметрларидан хабардор бўлади. Бу эса унга ҳар қандай ўзгаришга тезлик билан мослашиш имкониятини берибгина қолмай, самарадорликка салбий таъсир кўрсатмайди.\nЮқори интеллектуал қобилиятга эга двигателлар ташқи олам билан муносабатда бўлганлиги сабаб юзага келиши мумкин бўлган муаммоларни ўзи топади ва улар ҳақиқатда содир бўлгунига қадар парвоз хавфсизлигини таъминлайди.\nRolls-Royce авиацион двигател\nАвто 02/10, 13:00\nНемислар «Rolls-Royce Cullinan»ни 2 миллион долларга узайтириб беришади (фото)\nАвто 18/07, 21:08\n«Rolls Royce»: 2020 йилда таксида учиш мумкин\nХориж 15/06, 22:41\n«Rolls-Royce» компанияси 4600 кишини ишдан бўшатади


Lumigon T3 – даниялик викинг флагман » Ўзбекистон янгиликлари – Zamin.uz\nLumigon T3 – даниялик викинг флагман\nБундан тахминан 5 ой аввал Даниянинг Lumigon компанияси ўзининг Lumigon T3 номли флагман смартфонини эълон қилган эди. Флагман смартфондан ташқари унинг люкс версияси T3 Exclusive модели ҳам сотувга чиқарилиши маълум қилинган.\nTerabayt.uz нашрининг ёзишича, мазкур моделлар тез орада Россияда ҳам сотила бошлайди. Стандарт Lumigon T3 моделининг нархи қарийб 740 доллар, қимматбаҳо металлдан ясалган T3 Exclusive версияни 1300 долларга харид қилиш мумкин бўлади.\nLumigon T3 корпуси Corning Gorilla Glass 4 стандартидаги шиша ва зангламас пўлатдан қилинган. 13 МПли ва 4 МПли қўш асосий камерага эга. Олд камеранинг аниқлиги 5 МП. Гаджет бармоқ изи сканери, 4,8 дюймли Full HD аниқлигидаги SuperAMOLED-экран, саккиз ядроли MediaTek Helio X10 процессори, 3 ГБ тезкор ва 128 ГБ доимий хотира билан жиҳозланган.\nҚурилма Android 6.0 Marshmallow дастурида ишлайди, 2285 мА/ст сиғимли батареядан қувватланади. Оғирлиги – 145 грамм. Ўзбекистонда қачон пайдо бўлиши номаълум.\nТеглар: унинг Қурилма нархи смартфонини аниқлиги пўлатдан\nРоссияда тунда кўрсатиш функциясига эга камерали Lumigon T3 cотувга чиқарилди\n23:43 / 22-12-2016


ТИМ Жириновскийга Қирғизистонда расмий ишлар билан шуғулланишни маън этди | ҚИРҒИЗИСТОН ЯНГИЛИКЛАРИ\nТИМ Жириновскийга Қирғизистонда расмий ишлар билан шуғулланишни маън этди\nҚирғизистон Ташқи ишлар министрлиги россиялик депутат Жириновскийга давлат худудида расмий ишларни олиб боришга таъқиқ қўйди. Бу қарор депутатнинг Қирғизистон ҳукуматига ўз қарзлари эвазига Иссиқкўлни беришни таклиф қилганидан сўнг қабул қилинди.\nЎзини таништиришни истамаган Ташқи ишлар министрлиги ходими сўзларига кўра, Жириновскийга кириш таъқиқланмаган, бироқ у «давлатда хуш кўрилмаган шахс» деб эълон қилинган.\nБу чоранинг қабул қилинишига парламент қарори сабаб бўлганини айтади ходим.\n«Биз фақат ҳукумат қарорини жорий қилдик», — деди министрлик матбуот хизмати.\nҚирғизистон парламенти Жириновскийни 15 майда нон-грат шахс деб эълон қилган.\nЎзининг ғайриоддий билдирувлари билан кўпчиликка маълум россиялик депутат Владимир Жириновский Қирғизистон ҳукуматига ўз қарзлари эвазига Иссиқкўлни беришни таклиф қилгани қирғиз депутатлари ғазабига сабаб бўлганди.\nРоссия Думаси 16 апрел куни Қирғизистоннинг аввалга қарзлари бўйича битимларни муҳокама қилган.\nЙиғинда Россиянинг либерал демократлар партияси лидери Жириновский Қирғизистон ҳукуматининг Россия беминнат ёрдамига “кўникиб” қолганини ва қарзларни тўлаш вақти келганини билдирганди.\n«У ерда нафақат фойдали қазилмалар — олтин, уран ва бошқалар — балки гидроманбалардан фойдаланиш имконияти ҳам бор. Агар улар бунинг ҳеч бирини бергиси келмаса — бу жуда қиммат тушишини ўзлари ҳам билади — Иссиқкўлни беришсин. Ажойиб, иссиқ денгиз , ҳатто Қора денгиздан ҳам яхшироқ», — деб депутат сўзларидан иқтибос келтирганди унинг партияси сайти.\n«Бишкек — кичкина қишлоқча эди. Советлар иттифоқи даврида катта қурилишлар олиб борилиб, ҳозир катта шаҳарга айланган. Биз улар учун барча нарсани қилдик. У ерда овул, чорва, олча, узум, тавуз, қовун бор эди», — дега депутат ҳамкасбларига.\nҚирғизистон молия министрлиги матбуот хизмати ходими Kloop.kg билан суҳбатда депутат сўзларини жиддий қабул қилмаган ва уни изоҳлашни ҳам истамаганди.\nАввалги мақолаОлимпиада-2020 Токиода ўтади\nНавбатдаги мақолаБоткенда бутун оилани отиб кетганликда гумонланганлар қўлга олинди


27-06-2020 | Ижтимоий | 69\nҚашқадарё вилояти ҳокими Зойир Тоирович Мирзаевнинг 27 июнь – Матбуот ва оммавий ахборот воситалари ходимлари куни муносабати билан соҳа ходимларига\nҚадрли, матбуот ва оммавий ахборот воситалари ходимлари!\nСоҳа ривожига муносиб ҳисса қўшган фахрийлар, журналист ва блогерлар!\nБарчангизни 27 июнь – Матбуот ва оммавий ахборот воситалари ходимлари куни билан муборакбод этаман. Сизга ўзимнинг самимий ҳурматимни билдириб, машаққатли ва шарафли касбингиз ортидан ҳамиша эъзоз топишингизни тилаб қоламан.\nКейинги йилларда, мамлакатимиз тараққиётнинг янги босқичига кўтарилаётган бир пайтда, матбуот ва оммавий ахборот воситаларининг фаолияти ниҳоятда аҳамиятли экани тобора ўз исботини топмоқда. Сўз эркинлиги, ошкоралик, очиқлик – олиб борилаётган ишларнинг бош мезонига айланган. Халқ билан мулоқот қилиш, ечимини кутаётган муаммоларни тезкорлик билан бартараф этиш ишида – соҳа вакилларининг қанчалик холис, ҳаққоний ёндошиши жамоатчилик фикрини шакллантиришнинг мезони бўлаётгани сир эмас.\nДавлатимиз раҳбари сизнинг меҳнатингизга баҳо берар экан: янгиликка интилиб, ҳаётнинг қайноқ нуқталарига кириб борадиган, холислик ва хаққонийлик, Ватан ва халқ манфаатларини биринчи ўринга қўядиган олижаноб ва масъулиятли касб эгалари, - дея эътироф этадилар. Бу албатта, юксак ишонч, шараф ва масъулиятдир.\nБугун Қашқадарёда 38 та газета, 4 та журнал, 2 та телевидение, 2 та радио ва 20 га яқин расмий сайтлар фаолият кўрсатади. Журналистика, матбаа ва оммавий ахборот воситаларида 250 нафардан ортиқ ходимлар, сайтларда 30 нафарга яқин фаол блогерлар меҳнат қилишади.\nМуҳтарам юртбошимиз томонларидан илгари сурилган очиқлик сиёсати, сўз ва матбуот эркинлиги боис соҳа ўзининг жамиятдаги ўрнини мустаҳкамлаб олди.\nБугунги кунда оммавий ахборот воситалари тезкорлик, холислик ва ҳаққонийлик принциплари асосида халқимизнинг ишончини тўлиқ қозонгани ҳеч кимга сир эмас! Ўзбекистон журналистикаси нафақат республика, балки дунё миқёсидаги воқеа ва ҳодисаларга муносабат билдириб бориши билан бирга ҳаётда қийин аҳволга тушиб қолган ватандошларимизнинг ҳимоячиси ва кўмакчисига айланиб улгурди.\nАлбатта, бугунги кун журналистикаси йиллар давомида орттирилган тажриба, соҳанинг заҳматкаш инсонлари томонидан яратилган мактабга асосланган ҳолда камол топган.\nҚашқадарё журналистикаси тўғрисида гап кетганда, вилоятдаги оммавий ахборот воситаларининг тамал тошини қўйган, соҳанинг барча машаққатларини мардонавор енгиб ўтган, бугун ҳам касбга садоқати боис тинмай ижод қилаётган инсонларни фахр билан тилга оламиз. Шу ўринда Ҳусан Темиров, Бўри Норқобилов, Бўритош Носирова, Шавкат Султонов, Мавжуда Ражабова, Юсуф Норов, Бахтиёр Тагиров, Гулбаҳор Мусаева каби соҳа фахрийларининг - “Устоз-шогирд” анъаналарини давом эттирган ҳолда ёшларга соҳа сирларини ўргатиб келаётганини эътироф этмоқчимиз. Тажрибаси, билим ва маҳоратини шогирдларга ўргатаётгани ва бизга кўмакдош бўлаётганликлари учун бундай фидоий инсонларга миннатдорчилик билдирамиз.\nШу ўринда таъкидлаш керакки, муҳтарам Юртбошимиз томонидан 2019 йил 27 июнда имзоланган “Оммавий ахборот воситалари мустақиллигини таъминлаш ҳамда давлат органлари ва ташкилотлари ахборот хизматлари фаолиятини ривожлантириш бўйича қўшимча чора – тадбирлар тўғрисида”ги қарор соҳада кескин ўзгаришларга асос бўлди. Сўнгги бир йил давомида, вилоятда давлат органлари ва ташкилотларда фаолият олиб бораётган ахборот хизматлари ходимларининг сони 9 нафардан 35 нафарга етди. Бугунги кунда ҳар бир ташкилот, корхона ва муассасада, ҳокимликларда матбуот хизмати йўлга қўйилганлиги соҳага қаратилаётган эътибор сўзимизнинг ёрқин исботидир.\nБугун жамиятда ОАВ нинг ўрни ва нуфузи ошиб боришида сизнинг заҳматли меҳнатингиз, керак бўлса жасоратингиз беқиёс ўрин тутишини алоҳида эътироф этмоқчиман.\nҲаммамизга яхши маълум, жорий йил синовли келди. Пандемия даврида, халқимиз бошидан кечаётган синовли кунларда елкадош бўлиб, бемор ёнида дўст, шифокор ёнида ҳамкасб, умидвор боққан кишилар ёнида ҳаммаслак бўлиб турган журналист ва блогерларни таъбир жоиз бўлса – биродарлар дегим келади.\nЎз ҳаловатидан кечиб, куну тун хизмат қилаётган сиздек жонкуярларнинг гоҳида сўз, гоҳида тасвир, овоз воситасида амалга ошираётган меҳнатингиз кишилар қалбига умид бермоқда.\nТашвишларни тезроқ енгиб ўтишда куч бўлаяпти. Ана шундай жонкуярлик ҳамиша олқиш олиб келсин. Ҳаққоний, халқ дилидаги гапни айтиш иши - доимий аҳдингиз бўлсин. Соғлиқ саломатлик, ижодий ютуқлар ва оилангизга файзу барака тилаб қоламан.


Жаҳон ялпи қарзи рекорд даражага – $217 трлн.га етди – Коммерсант.Уз\nЖаҳон ялпи қарзи рекорд даражага – $217 трлн.га етди\nУмумжаҳон қарз ҳажми бир йил давомида, ривожланаётган мамлакатларнинг фаол қарз олишлари оқибатида, 600 млрд. долларга ортди ва 2017 йил биринчи чорагида рекорд кўрсаткич – 217 трлн. АҚШ долларини ташкил қилди. Янги рекорд глобал ЯИМнинг 327 фоизига тенг – Халқаро молия институти (Institute of International Finance, IIF) тайёрлаган жаҳон қарз бозори шарҳидан шундай хулосага келиш мумкин.\nЯлпи қарзга унинг барча кўринишлари – ҳукуматлар, банклар, корпорациялар ва уй хўжаликлари қарздорликлари киритилади.\nГлобал қарз юки бир текис тақсимланмаган,– дея қайд этади шарҳ муаллифлари.– Баъзи мамлакат/тармоқларда улар камайиб бораётган бўлса, бошқаларида аксинча – тобора катталашмоқда. Кейинги гуруҳдагилар учун қарзнинг ортиб бориши узоқ муддатли ўсишга тўсқинлик қилиши ва, пировардида, молиявий барқарорлик учун хатар туғдириши мумкин,– огоҳлантиради IIF.\nНомолиявий тармоқда кредитлар сифатининг ёмонлашуви баробарида қарздорликнинг барқарор ўсиши (айниқса ривожланаётган бозорларда) давлатларнинг потенциал мажбуриятлари ҳажми ортишига туртки бўлади – улар, аввалги инқироз давридаги каби, хусусий тармоқдаги балансларни “тозалаш”ни ўз зиммасига олишга мажбур бўлади. Қатор мамлакатларда, жумладан Хитойда, қарзларнинг кескин ортиши аллақачон суверен кредитга лаёқатлилик кўрсаткичига салбий таъсир кўрсата бошлади.\nБир йил ичида қарзнинг кескин кўтарилиши бўйича етакчилик дунёнинг икки энг йирик иқтисодиёти – АҚШ ва Хитойга тегишли: иккала мамлакатда кўрсаткич 2 трлн. долларга ўсди. Хитойда у 32,7 трлн.га етган, АҚШда – 63 трлн. доллардан ошди. Шу билан бирга, Америка иқтисодиётининг ўсиши, номинал ифодада, қарз ҳажми ўсишига етиб олди.\nХитойда қарзнинг сезиларли ўсишига қарамай, унинг ўсиб бориш суръати пасайди, бу айниқса номолиявий корпоратив тармоқда яққол кузатилди. Бу жараён пул-кредит сиёсатининг кучайтирилиши натижаси бўлди. Бироқ хитойлик уй хўжаликлари, аксинча, ўз қарздорликларини оширдилар. 2017 йил биринчи чорагида уй хўжаликлари қарздорлигининг ЯИМга нисбати тарихий максимумга етди – 45 фоиз. Бу ривожланаётган бозорларнинг ўртача кўрсаткичи – 35 фоиздан анча баланддир. Май ойи ҳолатига кўра, ХХРнинг ялпи қарзи мамлакат ЯИМнинг 304 фоизидан ортган,– дея баҳолайди IIF.\nРивожланаётган бозорлар ялпи қарзи 3 трлн. долларга ортиб, 56 трлн. долларни ташкил қилди, бу ЯИМнинг 218 фоизи демакдир. Қарздорликнинг ЯИМга нисбатан Хитой, Чили, Колумбия ва Туркияда энг жўшқин ўсишни намоён этган бўлса, Бразилия, Россия ва Венгрияда аксинча, пасайиш кузатилди.\nIIF ЯИМ қарз қарз бозори\nПредыдущая запись Главы МВД Таджикистана и Узбекистана впервые за 19 лет обсудили сотрудничество\nСледующая запись Истеъмолчиларга қарзни тўлаш учун 5 кун муҳлат берилади\nПоследствия кибератаки на сайты госорганов полностью устранены\nШавкат Мирзиёев выразил соболезнования главам Афганистана и Пакистана\nВ одном из районов столицы созданы группы «дружинников»\nУзбекистан будет сотрудничать с Институтом Центральной Азии и Кавказа\nВ посольствах Узбекистана за рубежом появится электронная очередь


Рецептсиз сотиладиган дори воситаларининг рўйхати қисқартирилди | NORMA.UZ\nРецептсиз сотиладиган дори воситаларининг рўйхати қисқартирилди\nСоғлиқни сақлаш вазирининг буйруғи билан (Адлия вазирлиги томонидан 11.05.2015 й.да 2671-сон билан рўйхатга олинган) шифокор рецептисиз сотиладиган дори воситалари Рўйхати тасдиқланди. Аввал амалда бўлган шифокор рецептисиз сотиладиган дори воситалари Рўйхати (29.07.2013 й.да 2494-сон) ўз кучини йўқотган деб ҳисобланди.\nЯнги Рўйхат 912 номдаги дори воситаларидан иборат (олдин – 1 378).\nАввалгидек, Ўзбекистонда рўйхатдан ўтган ва ушбу рўйхатга киритилган дори воситаларининг худди шу таркибдаги таъсир қилувчи моддалари ва дори шаклига, дозасига эга бўлган дори воситалари ҳам рецептсиз берилади.\nДори воситаларининг ўрамлари, қўллаш бўйича йўриқномалари, илова-варақаларида кўрсатилган дори воситаларини беришда ҳам бериш тартибидан қатъи назар, ушбу рўйхатга амал қилиниши керак.\nБуйруқ Ўзбекистон Республикаси қонун ҳужжатлари тўпламининг 2015 йил 18 майдаги 19-сонида расмий чоп этилган кундан эътиборан кучга киради.\nМазкур ҳужжатнинг тўлиқ матни, унга шарҳлар ва у билан боғлиқ бошқа қонун ҳужжатларига ҳаволалар билан “Ўзбекистон Республикаси қонунчилиги” ахборот-қидирув тизимида танишиш мумкин.